Pravila korišćenja – FokusVesti\nFokusvesti ima autorska prava na sve sadržaje (tekstualne, vizuelne i audio materijale, baze podataka, programerski kod, i sve ostalo). Neovlašćeno korišćenje bilo kog dela portala, bez dozvole vlasnika autorskih prava, smatra se kršenjem autorskih prava Fokusvesti i podložno je tužbi.\nFokusvesti zadržava pravo izmene, ukidanja (privremenog i trajnog) bilo kojeg sadržaja ili usluge na portalu bez obaveze prethodne najave.\nFokusvesti se sastoji od autorskih sadržaja, sadržaja partnera i oglašivača, besplatnih sadržaja i linkova na druge web stranice. Sve sadržaje Fokusvesti koristite na sopstvenu odgovornost. Fokusvesti ne snosi odgovornost ni za kakvu štetu nastalu oglašavanjem na svom portalu.\nFokusvesti poštuje privatnost svojih korisnika i posetioca portala. Podatke iz procesa registracije, kao i ostale podatke o korisniku, Fokusvesti neće davati na uvid trećoj strani. Podaci o korisniku neće biti dostupni trećoj strani, osim u slučaju kada je takva obaveza regulisana zakonom i u slučaju teškog kršenja pravila Fokusvesti.\nKorisnicima Fokusvesti strogo je zabranjeno:\nFokusvesti ima pravo da korisniku šalje servise obaveštavanja ukoliko se korisnik sa tom funkcijom prethodno saglasio na svom mobilnom uređaju.\nKorisnik je saglasan i u isto vreme garantuje da neće i da nema pravo da bilo koje od aplikacija koje su u vlasništvu Fokusvesti, na bilo koji način nelagalno koristi, kao i da ih prevashodno neće zloupotrebljavati u cilju sticanja lične dobiti, uznemiravanja odnosno vređanja drugih, i to po bilo kom osnovu.\nFokusvesti ima pravo da u bilo kom trenutku, bilo da je reč o besplatnim ili plaćenim aplikacijama, a sve u skladu i isključivo sa svojim poslovnim odlukama, prekine u tom smislu dalje plasiranje određenog sadržaja, odnosno ugasi postojeće servise, podršku kao i same aplikacije.


Vesti - Predstavljen Indeks dobre uprave na lokalnom nivou SKGO - Vesti detaljno\nPredstavljen Indeks dobre uprave na lokalnom nivou\nStalna konferencija gradova i opština je 27. aprila 2018. godine organizovala promociju Indeksa dobre uprave na lokalnom nivou, novog alata za samoprocenu koji treba da ukaže da li su u oblastima kao što su odgovornost i anti-korupcija, efikasnost i delotvornost, ravnopravnost, transparentnost i participacija, ostvarile ne samo zakonske obaveze, nego uspostavile dobru praksu. Indeks je razvijen u saradnji sa Ministarstvom državne uprave i lokalne samouprave, nezavisnim telima, predstavnicima lokalne samouprave i civilnim sektorom u Srbiji.\nPo rečima ministra državne uprave i lokalne samouprave Branka Ružića, lokalne samouprave i celokupna javna uprava u Srbiji prolazi poslednjih godina kroz suštinske reforme koje treba da omoguće modernu, efikasnu i uslužnu upravu.\n"Uveden je službenički sistem u lokalnim upravama, uspostavlja se jedinstven sistem upravljanja ljudskim resursima i stručnog usavršavanja zaposlenih kroz Nacionalnu akademiju, uređuje se novi sistem plata, a sve to treba da dovede do kvalitativnog poboljšanja usluga koje pružamo građanima", kazao je Ružić.\nMinistar je ocenio da je Indeks dobre uprave na lokalnom nivou važan mehanizam samoprocene lokalnih samouprava koji kroz set dobro definisanih pitanja treba da pruži objektivnu sliku stanja u gradovima i opštinama i konkretne preporuke za unapređenje u oblastima efikasnosti, odgovornosti, transparentnosti, ravnopravnosti, anti-korupcije.\n"Indeks treba da pruži uvidu u napredak u obezbeđivanju kvalitetnog pružanja usluga građanima. To nije puki upitnik već alat koji će na osnovu tako koncipiranih pitanja omogućiti da se iznedre nove ideje, šta može da se uradi bolje i drugačije u odnosu na dosadašnju praksu", kazao je Ružić.\nOn je pozvao sve opštine i gradove Srbije da krenu sa popunjavanjem Indeksa dobre uprave, navodeći da je to u njihovom interesu.\n"Ovo je samo polazna osnova, a Ministarstvo državne uprave i lokalne samouprave planira da u naredne dve do tri godine radi na Indeksu zadovoljstva građana kako bi imali i input i autput u pogledu informacija, odnosno da pored ove jasno definisane samoprocene, imamo i uporedne podatke od onih koje svi mi predstavljamo", rekao je Ružić.\nAmbasador Nemačke u Beogradu Aksel Ditman kazao je da je delotvornost javne uprave od ključnog značaja među obavezama Srbije u približavanju članstvu u Evropskoj uniji jer će se više od 70 odsto direktiva EU ostvarivati na lokalnom nivou.\n"Indeks dobre uprave je odličan instrument za jačanje efikasnosti uprave na lokalnom nivou i i realizuje se kroz tri elementa, od samoprocene kako bi se utvrdilo gde staviti naglasak kako bi lokalna samouprava bila efikasnija, preko orijentacije gde svaka lokalna samouprava stoji u odnosu na druge u tom pogledu i kao instrument za planiranje mera pomoći kako sa nacionalnog nivoa, tako i od partnera", kazao je Ditman.\nGeneralni sekretar Stalne konferencije gradova i opština (SKGO) Djordje Staničić ocenio je da izradom Indeksa dobre uprave, lokalne samouprave dobijaju mogućnost da budu bolje u pružanju usluga građanima.\nStaničić je istakao da u osnovi izrade Indeksa dobre uprave stoji još jedna ideja - da nema dobre uprave bez dobrog upravljanja, odnosno da uspostavljanje efikasnih procedura ne može dati rezultate bez unapređenja resursa, odnosno kapaciteta. O n je dodao da će Indeks pokazati lokalnim samoupravama gde bi mogle i trebalo da napreduju, a u kojim praksama se ističu i mogu poslužiti kao primer drugima.\n"Ovim poslom ulazimo u priču procene kapaciteta lokalnih samouprava za dobro upravljanje. Želimo da svi počnu da procenjuju svoje kapacitete, to je obiman, terenski posao koji ne može da se obavi iz kancelarije", kazao je Staničić.\nIndeks dobre uprave na lokalnom nivou će kroz više od 120 pitanja koja obuhvataju postupanje lokalnih administracija u pet različitih oblasti, omogućiti lokalnim samoupravama da procene svoje kapacitete i uz poštovanje preporuka koje su integralni deo Indeksa, unapređuju svoje postupanje. Istovremeno, kroz formulisane odgovore, preporuke i smernice, lokalne samouprave biće u mogućnosti da, kroz prizmu potreba i legitimnih očekivanja građana kao korisnika usluga, sagledaju svoje ukupne resurse, odnosno efikasnost i delotvornost procedura koje sprovode.\nIndeks dobre uprave na lokalnom nivou deo je projekta "Unapređenje administrativne efikasnosti i delotvornosti na lokalnom nivou" koji SKGO sprovodi, uz finansijsku podršku nemačke razvojne saradnje, obezbeđenu u okviru projekta "Podrška reformi javne uprave u Srbiji", koji implementira GIZ.\nBrošura "Indeks dobre uprave na lokalnom nivou"


OBAVEŠTENJE „VODOVODA“: Nastalo oko 30 havarija zbog prebacivanja vodosnabdevanja – Zrenjanin\nOBAVEŠTENJE „VODOVODA“: Nastalo oko 30 havarija zbog prebacivanja vodosnabdevanja\nU protekla 24 časa u gradu je došlo do većeg broja havarija na vodovodnoj mreži zbog oscijalicija u pritisku vode usled preusmeravanja distribucije sa fabrike na „Vodovod“, saopštava ovo javno preduzeće.\n– U pitanju je tridesetak havarija nastalih zbog naglih promena pritiska vode i prekida vodosnabdevanja zbog njegovog preusmeravanja. Isti slučaj se desio i tokom leta kada je bilo problema sa pritskom vode iz postrojenja i nakon tadašnjeg preuzimanja vodosnabdevanja od strane „Vodovoda“ – navodi ViK.\nSvi raspoloživi resursi preduzeća usmereni su na sanaciju ovih kvarova i radnici su konstantno na terenu, poručuju iz „Vodovoda“.\nDodaju da će nakratko nestajati vode samo u reonu gde je kvar, i to ukoliko je neophodno zbog potrebe izvođenja radova.\nPostupak vraćanja mesta havarije u prvobitno stanje sprovodi se postepeno kako se vodovodne cevi ne bi naglo opteretile, a od brzine slaganja tla zavisi kada će mesto kvara biti zakopano, a potom i asfaltirano.\n← ISKLJUČENJE STRUJE: Više ulica bez napona\nJKP „VODOVOD I KANALIZACIJA“: Sanacija kvara u ulici Pere Dobrinovića →


Crno-bela nostalgija: Foto arhiva - Uroš Milutinović (1962-2015)\nUroš Milutinović, bivši fudbaler Partizana, rođen je 1962. godine. Iako sin legendarnog Partizanovog asa, Miloša Milutinovića, Uroš je fudbalom počeo da se bavi još kao dečak u Crvenoj zvezdi, zbog svog tadašnjeg idola, Vladimira Petrovića Pižona. Ipak, kasnije prelazi u Partizan, gde je prošao omladinsku školu.\nUroš Milutinović je bio vezni fudbaler, a član seniorske ekipe Partizana bio je u sezoni 1983/84. Uroš Milutinović je preminuo 27. aprila 2015. godine.\nOtac i sin - Miloš i Uroš Milutinović\nPosted by Aleksandar Pavlovic at 17:45\nLabels: foto arhiva G - O, Milutinović Uroš


Odlukom Skupštine usvojen predlog Projekta tretmana otpadnih voda, formiran Gradski štab za vanredne situacije\nU velikoj sali Kulturnog centra održana je 3. Sednica Skupštine Grada Zrenjanina.\nSa 48 glasova Za i 6 Protiv usvojen je Predlog Projekta tretmana otpadnih voda u Zrenjaninu na bazi\ninženjeringa, nabavke, izgradnje, finansiranja, upravljanja, održavanja i prenosa, koji koji će\nrealizovati kompanija Metito Utilities Limited iz Ujedinjenih Arapskih Emirata. Potpisivanje ugovora zakazano je za ponedeljak, 9. novembar, a najavljeno je prisustvo čelnika kompanije “Metito”, delegacije ambasade UAE u Srbiji, na čelu s ambasadorom Mubarakom Al Daheri, kao i ministra poljoprivrede u Vladi Republike Srbije, Branislava Nedimovića.\nIzvestilac po ovoj tački Goran Rakić, Javni pravobranilac grada Zrenjanina naveo je da je reč o projektu koji je deo većeg, međudržavnog projekta, budući da je Republika Srbija zaključila Sporazum o saradnji sa Ujedinjenim Arapskim Emiratima. Na osnovu tog sporazuma, Ministarstvo poljoprivrede, šumarstva i vodoprivrede zaključilo je Memorandum o razumevanju koji se odnosi na tretman otpadnih voda, upravo sa kompanijom “Metito Utilitis”, nosiocem ovog projekta. Radi se o kompaniji koja ima preko 3000 urađenih projekata i poseduje najmoderniju tehnologiju. Vrednost investicije, koja će biti realizovana u neposrednoj blizini Industrijske zone “Jugoistok” u Zrenjaninu planira se na skoro 30 miliona evra, uz zapošljavanje 40 radnika. Poslanici „Dosta je bilo“ Aleksandar Korovljev i Svetlana Vukobatović izneli su zamerke na ovaj predlog prvenstveno što se o ovako krupnoj temi raspravlja na brzinu, a poslanici o firmi izvođaču detalje doznaju u zadnji čas. – Ako mislite da ovo nije važno, postaviću isto pitanje kada budu počeli da stižu računi za prečišćenu vodu. U materijalu vezanom za ovu temu sve je posvećeno Međunarodnom sporazumu između Emirata i Republike Srbije kao i podaci o investitoru. O tretmanu otpadnih voda nema ništa – rekao je Korovljev navodeći i niz trenutno aktuelnih problema sa vodovodnom i kanalizacionom mrežom koji bi po njegovim rečima obesmislili ceo postupak prečišćavanja.\n– Smatramo da je vreme dato odbornicima da prodiskutuju ovu temu veoma kratko. Kada se nešto radi mimo nacionalnog zakonodavstva, odnosno kada se primenjuje poseban zakon vezan za međunarodni sporazum to izaziva sumnju da se tu radi u prvom redu o privatnim, a ne javnim interesima. Ovaj projekat ne podleže javnim nabavkama, tenderima ili nekim drugim postupcima predviđenim nacionalnim zakonodavstvom RS. Odbornička grupa DSS smatra da je daleko bolje da se odabere projekat od nekoliko ponuđača putem javnih nabavki i odluči na lokalu šta je od najboljeg interesa za ovaj grad. Nakon završetka projekta ostaje pitanje ko će upravljati sistemom i koliko će on koštati građane Zrenjanina, pravna lica i sam budžet – kaže Milan Ivanić poslanik DSS.\nFormiran Gradski štab za vanredne situacije\nNa sednici je formiran Gradski štab za vanredne situacije. Komandant štaba je gradonačelnik Simo Salapura, zamenik komandanta štaba je Saša Santovac, zamenik Gradonačelnika, načelnik štaba je Rada Jovanov Vuković, šef Odseka za upravljanje rizicima i civilnom zaštitom MUP-a Republike Srbije. Članovi štaba su: Jasmina Malinić, načelnik Gradske uprave grada Zrenjanina, Ljiljana Pecelj Luburić, načelnik Odeljenja za urbanizam u Gradskoj upravi, Zoran Protić, direktor JKP “Čistoća i zelenilo” Zrenjanin, Lidija Krčmarov, kabinet Gradonačelnika, Miodrag Pješčić, direktor VDP “Srednji Banat” Zrenjanin, Dr Mile Kovačević, član Gradskog veća zadužen za zdravstvo, Olivera Lisica, direktor Centra za socijalni rad Zrenjanin, Miloš Krajnović, kapetan, predstavnik Vojske Srbije, Zoran Jarić, predstavnik PU Zrenjanin, Miroslav Sladojević, šef Odseka za odbranu i vanredne situacije u\nGradskoj upravi, Darko Bošnjak, direktor Veterinarskog specijalističkog instituta, Aleksandra Tanasijević, sekretar Crvenog krsta Zrenjanin, Predrag Bodiroga, v. d. direktora JKP “Vodovod i kanalizacija” Zrenjanin, Goran Kravarušić, načelnik Odeljenja za privredu u Gradskoj upravi, Igor Virijević, načelnik Odeljenja komunalne milicije, odbrane, vanrednih situacija i zajedničkih poslova u Gradskoj upravi, Zvonko Rakić, sekretar Vatrogasnog saveza Zrenjanin, Jovan Cvetić, direktor “JP za urbanizam Zrenjanin”, Bojan Mijatov, direktor Javne ustanove “Sportski objekti” Zrenjanin, Milan Radaković, Aktiv direktora srednjih škola, Dragana Bogojević, Aktiv direktora osnovnih škola.\nUmesto osam odbornika koji su podneli ostavke na prethodnoj sednici i odbornika Milana Miljuša i Zorana Protića koji su to učinili na početku današnje sednice, potvrđeni su mandati sledećim odbornicima: Vesna Cvijić, Siniša Tešić, Kristina Vidrač, Nikola Ostojić, Goran Tomić, Jasmina Šajber, Aleksandra Đukić, Srđan Barac, Božidar Konjik i Nemanja Topić.\nNa Sednici skupštine još jednom je potvrđeno da su izbori za Savete MZ zakazani za 29. novembar odloženi.\nTagovi skupštinaVesti Zrenjaninzrenjanin\nNacionalne igre Specijalne olimpijade Srbije: Veliki uspeh Hendi sporta


Korupcija, razlog zbog kojeg Balkan ne ulazi u EU - Alon Ben-Meir\nAlon Ben-Meir (Alon Ben-Meir) i Arbana Xharra (Arbana Džara)\nŠest zemalja Zapadnog Balkana – Srbija, Bosna i Hercegovina, Kosovo, Makedonija, Crna Gora i Albanija su „zarobili“ korumpirani političari, povezani i sa organizovanim kriminalom. Ove činjenice su dokumentovane i raznim međunarodnim izveštajima, koji izazivaju veliku zabrinutost kod zvaničnika EU u vezi sa procesom daljeg proširenja.\nOčekuje se da ove zemlje ispune socijalne i političke standarde, kao i standarde o ljudskim pravima, kao osnovni zahtev za integrisanje u EU. Međutim, EU je sve više zabrinuta da li zemlje na Balkanu mogu da ispune ove standarde, budući da je njihov društveni i politički život duboko prožet korupcijom.\nIpak, napori da se iskoreni korupcija ne treba da se zaustave, jer učlanjenje Balkana u EU služi geostrateškim interesima obeju strana.\nCornelia Abel (Kornelija Ejbel), stručnjak za Jugoistočnu Evropu iz Trasnparency International (Transpapresi Internašonal), izjavila je za Ballkan Insight (Balkan Insajt) da veza između političara i biznisa odnosno organizovanog kriminala u državama Balkana, „rizikuje, ili u nekim slučajevima obustavlja u velikoj meri vladavinu zakona i podelu vlasti.“ U međuvremenu je šefica za spoljnu politiku Evropske unije, Federica Mogherini (Federika Mogerini) konstantno zahtevala od lidera ovih država da urade više u borbi protiv korupcije, ali njen poziv do sada nije bio uspešan.\nLavdim Hamidi (Ljavdim Hamidi), glavni urednik dnevnog lista „Zëri“, koji je objavio nekoliko istražnih tekstova na Balkanu, kaže: „Zemlje na Balkanu bez sumnje su na vrhu liste najkorumpiranijih zemalja na svetu.“ Prema njegovom mišljenju, bogatstvo političara je usklađeno sa njihovim zvaničnim prihodima.\nIndeks percepcije korupcije (2017) ističe da većina balkanskih zemalja je uradilo malo ili nije uradilo ništa u unapređenju borbe protiv korupcije. Novinari i aktivisti u ovim korumpiranim zemljama rizikuju svoj život svakoga dana tokom svojih napora da obelodane korumpirane lidere. Indeks nabraja 180 zemalja i teritorija prema percipiranim nivoima političke korupcije, od kojih je 1 najmanje korumpirana, a 180 najviše.\nOd svih zemalja na Balkanu, Makedonija je najkorumpiranija, i ona je 107. Pre dva meseca, bivši makedonski premijer Nikola Gruevski je zatražio azil u Mađarskoj zbog skandala prisluškivanja koji je pušten u javnost, a za koji ga je sud našao krivim.\nXhemal Ahmeti (Džemalj Ahmeti) je stručnjak za politička pitanja na Balkanu i on kaže da su Makedonija i ostale zemlje na Balkanu korumpirane u istoj meri kao i Nigerija ili neka druga zemlja, u kojima se korupcija događa iza maske plemenskih, porodičnih, klanskih ili etničkih veza.\n„Elite“ u ovim zemljama, kako kaže Ahmeti, „uvek su se trudile da ubede narod da su ʻpogrešno optužene za korupciju od zapadnjakaʼ.“ Dakle, posmatrači EU i međunarodni posmatrači u Makedoniji neće imati uspeha u borbi protiv korupcije bez njihovog direktnog uključenja u procese.\nKosovo je druga najkorumpiranija zemlja na Balkanu, na 85. mestu u poslednjem izveštaju Trasnparensi Internašonala. „Na Kosovu, gde je nezaposlenost dosegla alarmantnu šifru od 30%, političari su najbogatija klasa stanovništva u zemlji. Mnoge velike firme su se dosta proširile zahvaljujući podršci političara, koji dobijaju milione u zamenu za „njihove napore“, kaže Hamidi.\nS druge strane, Jeton Zulfaj (Jeton Zuljfaj), koji je poslednje dve decenije proveo na Kosovu, usredsređujući se na strategiju protiv korupcije, kaže da kada je proglasilo nezavisnost 2008. godine, Kosovo je pružalo mnoge mogućnosti svojim političkim liderima da postanu izuzetno bogati. „Bez uzimanja u obzir gde su služili, izgleda da su svi imali mnogo veće koristi od samo njihovih plata. Visoki zvaničnici partija su postali toliko bogati da su imali pravo da zaposle lične vozače i telohranitelje, bez deklarisanja finansijskog izvora“, kaže Zuljfaj.\nPrema indeksu korupcije, Albanija je sa 83. mesta pala na 91. Mali napredak je načinjen u tretiranju korupcije u javnom sektoru, ali još puno posla ostaje da se uradi, a posebno u vezi sa pravosudnom korupcijom. Gjergj Erebaja (Đerđ Erebaja), novinar iz Albanije kaže: „Pravosudni sistem, obuhvatajući tužioce i sudije, je pod velikim uticajem političke elite. Političari koriste neograničenu vlast države da ucenjuju glasače… Velike privatne firme, su u nekoj meri, produžetak političkog sistema.“\nBosna i Hercegovina nije imala napredak u borbi protiv korupcije u poslednjoj deceniji, i nalazi se na istom mestu kao i Albanija. U ovoj zemlji, korupcija na svim upravnim nivoima ostaje i dalje ozbiljna briga. Britanski ambasador u Bosni i Hercegovini Matt Field (Met Fild) je u decembru pisao o korupciji, izjavljujući sledeće:\n„Poslednje troškove korupcije je teško izračunati, ali obuhvataju milione koji su potrošeni od korumpiranih vlada, iz ukradenih fondova i izgubljenih stranih investicija. I tu cenu uvek moraju da plate poreski obveznici, građani, koji ne dobijaju kvalitetne javne usluge koje plaćaju.\nZaničnica Trannsparesi Internašonal Kornelia Ejbel je prema BIRNU nazvala Srbiju primerom „sistema koji je zarobljen“, pominjući preterani uticaj njenog predsednika Aleksandra Vučića. „Srbija … postaje ključni primer pritiska na poziciju vlasti, a koji utiče na sve druge“, rekla je ona. Srbija je pala za pet mesta u Indeksu percepcije korupcije, sa 72. mesta 2016. godine na 77. mesto 2017. godine.\nAntikorupcijski poslovni portal, koji je podržan od Evropske unije, piše: „Korupcija je jedan problem u Srbiji i rasprostranjenost mita prevazilazi regionalni prosek. Strane kompanije treba da budu svesne sukoba interesa unutar državnih institucija u Srbiji. Tužilački sistem, vađenje prirodnih resursa i pravosuđe su posebno podložni prevarama i prisvajanju.“\nCrna Gora je takođe uradila malo ili nimalo u unapređenju borbe protiv korupcije i ostaje na 64. mestu. Stručnjaci iz Transparensi Internašonala su rekli da je sumnjivi „puč“ iz 2016. godine samo pokušao da „zaustavi napore protiv korupcije u nekoj meri“. Brisel često kritikuje Crnu Goru da ne čini dovoljno u borbi protiv organizovanog kriminala i korupcije, koji traži konkretne rezultate u borbi protiv korupcije na visokom političkom nivou, kao jednog od glavnih uslova za zemlju da se pridruži EU.\nPolitička korupcija balkanskih zemalja zasigurno je jedna od ključnih prepreka koja dramatično usporava proces integrisanja u EU. Imajući u vidu da su zemlje na Balkanu ipak željne da se pridruže EU i da je EU zainteresovana da ih privuče u svoju orbitu i da ih distancira od Turske i Rusije, obe strane treba da preduzmu specifične mere kako bi tretirale problem korupcije.\nEU je u jakoj poziciji da koristi svoj budžet kako bi pružala investicije, pozajmice i pristup evropskom tržištu, a tu Rusija i Turska ne mogu efektivno da se takmiče – međutim, oni se bez ičega trude da ih obuhvate u svoju sferu uticaja. U zamenu, Balkanu treba zatražiti da izvrši političke, ekonomske i socijalne reforme.\nEU, takođe, treba da insistira i na većoj transparentnosti i odgovornosti, koja će ograničiti korupciju koju su rasprostranili izabrani zvaničnici. U tom cilju, EU treba ponovo da započne sprovođenje zakona i pravde, ne samo na Kosovu (koje samo što je završeno nakon deset godina), već u svim zemljama na Balkanu koje žele da postanu članice EU.\nCivilna društva na celom Balkanu imaju bitnu ulogu koju treba da odigraju, protestujući i održavajući masovna okupljanja i zahtevajući da se okonča korupcija koja je inficirala sve vladine slojeve, obuhvatajući i pravosuđe, tamo gde treba da se sprovede zakon. Ukoliko vlade ovih balkanskih zemalja ne uspeju da preduzmu konkretne i odlučujuće korake u borbi protiv korupcije, javnost treba da koristi civilnu neubeđenost, što može obuhvatiti štrajkove radnika, studentske marševe i usporavanje od zaposlenih u vladi.\nTretiranje problema korupcije na Balkanu je ključno za geostrateške interese EU, kao i za buduće blagostanje njegovih građana unutar EU porodice. Ulazak Balkana u EU treba videti kao neophodan brak koji će osetno povećati njihovu kolektivnu bezbednost, a koji će u međuvremenu osetno povećati i kvalitet života i poštovanje ljudskih prava na celom Balkanu.


RTS :: Uručene pesničke nagrade "Novica Tadić"\nKultura Uručene pesničke nagrade "Novica Tadić"\nčetvrtak, 22. mar 2018, 14:10 -> 14:30\nUručene pesničke nagrade "Novica Tadić"\nMinistar kulture i informisanja Srbije Vladan Vukosavljević uručio je Jani Aleksić iz Beograda i Slađani Šimrak iz Beograda književnu nagradu "Novica Tadić", dok je treći dobitnik priznanja Ekrem Hamid iz Novog Pazara.\nŽiri za dodelu nagrade "Novica Tadić" razmatrao je 63 prispela rukopisa autora do 35 godina starosti iz Srbije, Republike Srpske, Crne Gore i rasejanja, a odlučio je na nagradu ravnopravno podeli na tri dobitnika.\nDobitnicima, izuzev Hamida koji je na putu, uručene su diplome i plakete sa likom Novice Tadića na svečanosti povodom Svetskog dana poezije.\nVukosavljević je rekao da je Ministarstvo dodelom nagrade želelo da doda novi impuls i značaj poeziji u kulturi i društvu.\nDuh vremena postavlja nam pitanja ima li smisla poezija, kako žive pesnici i kako ih poštujemo, rekao je Vukosavljević i naveo da Ministarstvo svojim mogućnostima pokušava da da impuls poštovanju pesništva danas.\nVukosavljević je citirao Tadića i naglasio da je on govorio da je "pesnik čovek margine, ali to što se on ponaša marginalno, ne znači da treba njegova poezija da bude marginalna".


Apple iPhone 11 256GB Yellow MWMA2SE/A mobilni telefon cena, cene Srbija, prodaja Beograd Novi Sad Niš\nApple iPhone 11 256GB Yellow MWMA2SE/A mobilni telefon cene\nEPonuda nije internet prodavnica već Vam omogućava da brzo i lako nađete Apple iPhone 11 256GB Yellow MWMA2SE/A mobilni telefon po najjeftinijoj ceni. Naš cilj je da kupci budu što bolje informisani o ponudi Apple mobilni telefon iPhone 11 256GB Yellow MWMA2SE/A na tržištu Srbije. Vrlo lako nalazite željeni proizvod za kategoriju Mobilni telefoni cene, ne morate da lutate od sajta do sajta za Apple Mobilni telefoni, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Apple iPhone 11 256GB Yellow MWMA2SE/A mobilni telefon sa PRODAVCEM. EPonuda ne može da garantuje potpunu tačnost specifikacije i slika za Apple iPhone 11 256GB Yellow MWMA2SE/A mobilni telefon. Pre kupovine, podatke za Apple mobilni telefon iPhone 11 256GB Yellow MWMA2SE/A proverite na sajtu PROIZVOĐAČA.


Objavljeno: 18.03.2013, 13:02:10\nTrgovinski deficit evrozone dostigao 3,9 milijardi evra\nEvrozona je zabeležila trgovinski deficit od 3,9 milijardi evra u januaru, posle decembarskog suficita od 10,8 milijardi evra, saopštila je evropska agencija za statistiku Evrostat\nObjavljeno: 18.03.2013, 12:47:55\nST-Erikson ukida 1.600 radnih mesta širom sveta\nZajednička kompanija Eriksona i ST Mikrolektroniksa, ST Erikson, najavila je ukidanje 1.600 radnih mesta.\nObjavljeno: 18.03.2013, 12:35:14\nEvropska centralan banka otvorena za amandmane na paket pomoći za Kipar\nEvropska centralna banka (ECB) danas je otvorila vrata za potencijalne amandmane na evropski paket pomoći za Kipar, navodeći da je na kiparskoj vladi da osigura neophodna sredstva.\nObjavljeno: 18.03.2013, 12:31:48\nEnglesko-holandska naftna kompanija Rojal Dač Šel (Royal Dutć Shell) investiraće ove godine više od milijardu dolara (760 miliona evra) u razvoj glavnih nalazišta nafte u Iraku, čija će eksploatacija započeti prvog maja tekuće godine.\nObjavljeno: 18.03.2013, 12:22:39\nKipru preti recesija zbog uslova paketa pomoći EU\nRusi se spremaju za povlačenje milijardi evra sa Kipra, a ta mediteranska zemlja će potonuti u višedecenijsku recesiju zbog oštrih uslova evropskog paketa pomoći, upozoravaju ekonomisti.\nObjavljeno: 18.03.2013, 11:48:45\nPočinje izgradnja najveće solarne elektrane u svetu\nKompanija Masdar sa sedištem u emiratu Abu Dabi, zajedno sa svojim evropskim partnerima Total i Abengoa Solar, najavila je početak izgradnje najveće solarne elektrane u svetu Šams 1 (Shams 1), u istočnom delu Ujedinjenih ...\nObjavljeno: 18.03.2013, 11:32:49\nAmerička kompanija Epl bi mogla udvostručiti dividende uprkos snažnom padu vrednosti akcija, procenili su analitičari Blumberga.\nObjavljeno: 18.03.2013, 10:53:50\nKiparski parlament odložio glasanje, Putin: Uvođenje poreza opasan potez\nGlasanje kiparskog parlamenta o uvođenju poreza na bankarske depozite je odloženo za sutra, a ruski predsednik Vladimir Putin poručuje iz Moskve da je predloženi porez nepravedan, neprofesionalan i opasan.\nObjavljeno: 18.03.2013, 10:44:18\nErbas potpisuje jedan od najvećih ugovora u svojoj istoriji\nAvio-kompanija Erbas (Airbus) potpisaće jedan od najvećih ugovora u svojoj istoriji sa indonežanskom firmom Lajan Er (Lion Air), za modele A320 i A320 NEO, u vrednosti od 20 milijardi dolara.\nObjavljeno: 18.03.2013, 10:34:45\nKina peti najveći izvoznik oružja na svetu\nKina je postala peti najveći izvoznik oružja na svetu, što je njena najbolja pozicija od hladnog rata, saopštio je švedski institut za mir.


Pajtić: Vučić ne živi u istoj državi kao i građani : Nadlanu.com\nObjavljeno 24. okt 2014. / 15:36:38\n"Građani Srbije voleli bi da žive u istoj zemlji u kojoj živi Vučić, u zemlji u kojoj je manja nezaposlenost, dinar stabilan a ekonomski pokazatelji pozitivni. Nažalost, u zemlji u kojoj žive građani ništa od toga nije tačno", rekao je Pajtić na konferenciji za novinare.\nNaveo je da je nezaposlenost sve veća i da je broj nezaposlenih porastao za 21.000 u poređenju sa periodom od pre dve godine, dok je zaposlenost u ovoj godini manja za 1,3 odsto, a Vučić nije objasnio kako su istovremeno smanjene i nezaposlenost i zaposlenost, prema podacima republičkih institucija.\n"Očigledno je da je ponovo reč o obmanjivanju građana i verujem da niko od građana ne zna nijednog novozaposlenog u privredi", rekao je Pajtić.\nPajtić je naveo da je DS spreman da savetima podrži sve mere kojima bi se izbeglo smanjenje plata i penzija, što je, kako je ocenio, još uvek moguće.\nIstakao je da DS nije protiv štednje, ali da mere Vlade nisu štednja, jer se uzima od penzionera i zaposlenih, a istovremeno se troši na štetan ugovor sa Etihadom i planira se izdvajanje 4,8 milijardi dinara samo za Dunav osiguranje, koje, međutim, ima dovoljno novca da sponzoriše vesti na privatnoj televiziji Pink.\n"Nije štednja ni kada će oni koji imaju platu veću od 130.00 dinara posle rebalansa budžeta dobiti još veću platu, a oni koji su i do sada imali male plate imaće sve manje i manje sredstava za život", rekao je Pajtić.\nPredsednik DS je naveo da je ta stranka predložila amandman na rebalans budžeta i prateće zakone kojim bi se utvrdio način na koji će penzionerima biti vraćen oduzet novac.\n"Miroslav Bunčić je jedini iz Vlade izneo istinu i rekao zašto su smanjene plate u prosveti - zbog vanrednih izbora. Izbori su održani samo da bi Vučić postao premijer. Dakle, plate u prosveti umanjene su da bi Aleksandar Vučić bio premijer", rekao je Pajtić.\nDS insistira da se "raskine štetan ugovor sa Etihadom", jer država Srbija daje više od 600 miliona dolara, a Ujedinjeni Arapski Emirati samo 40 miliona dolara pozajmice.\n"Tražimo i progresivno oporezivanje i da najveći tajkuni plate 400 miliona evra poreskog duga, dok se smanjivanjem plata i penzija štedi samo 370 miliona evra", rekao je Pajtić.\nPajtić je ponovio i da smanjenje plata i penzija neće doneti pozitivan efekat, kao što nije ni povećanje poreza, jer se manjim plata i penzijama smanjuje kupovna moć, a za njom i proizvodnja, što znači i manje novca za budžet.\naleksandar vučićbojan pajtić


Šteta u KC Kragujevac 12 miliona - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Šteta u KC Kragujevac 12 miliona\nŠteta u KC Kragujevac 12 miliona\nsreda, 22 februar 2012 08:38\nŠteta uzrokovana otapanjem snega i leda i prodiranjem vode sa krovova u pojedine klinike i celine Kliničkog centra u Kragujevcu procenjena je na 12 miliona dinara. Prema preliminarnom izveštaju tehničke komisije Kliničkog centra, najveća šteta pričinjena je Centru za plućne bolesti, za čiju će rekonstrukciju biti potrebno oko sedam miliona dinara. Štete na Klinici za neurologiju procenjene su na 3,5 miliona dinara.\nZa sanaciju Klinike za psihijatriju i RH centra, čije su prostorije, takođe, prokisle, biće potrebno oko 640.000 dinara. KC u Kragujevcu juče je Ministarstvu zdravlja prosledio detaljan izveštaj o pričinjenoj šteti, a uz njega i zahtev za dodelu sredstava za sanaciju oštećenih objekata.


KOVAČEVIĆ (SNSD): Raduje Vučićev stav da Srbija neće dozvoliti upotrebu bonskih ovlaštenja u BiH | Banjaluka.net\nKOVAČEVIĆ (SNSD): Raduje Vučićev stav da Srbija neće dozvoliti upotrebu bonskih ovlaštenja u BiH\nSavjetnik srpskog člana i predsjedavajućeg Predsjedništva BiH Radovan Kovačević izjavio je da su odnosi Republike Srpske i Srbije na istorijskom maksimumu i da raduje to što je predsjednik Srbije Aleksandar Vučić nakon sastanka sa delegacijom Srpske poručio da Srbija neće dozvoliti sprovođenje bilo kakvih bonskih ovlaštenja.\nKovačević je pojasnio da takav stav ohrabruje, posebno ako se zna da sve što su do sada uradili visoki predstavnici bila agresija na ustavnu poziciju Republike Srpske.\n“Ono što smo čuli, a što je takođe ohrabrujuće od predsjednika Vučića, je da će i Srbija, ukoliko visoki predstavnik dobije podršku Savjeta bezbjednosti, a mi se nadamo iskreno da neće, i Srbija kao i Republika Srpska u skladu sa Aneksom 10 tražiti da visoki predstavnik podnosi izvještaj i Srbiji na šta i Srbija i Srpska imaju puno pravo”, rekao je Kovačević za Televiziju “Kurir”.\nOn je naveo da je način na koji se bira visoki predstavnik jasno definisan Aneksom 10 Dejtonskog sporazuma, odnosno da se strane potpisnice Aneksa trebaju usaglasiti ko bi trebao da bude novi visoki predstavnik u BiH, da naprave jednu vrstu sporazuma i da o tome obavijeste Savjet bezbjednosti UN.\nPrema njegovim riječima, Savjet bezbjednosti bi na osnovu tog sporazuma, koji bi nastao konsenzusom strana koje su potpisale Aneks 10, trebalo da donese relevantnu rezoluciju.\n“I tek tada imamo validnog, legitimnog visokog predstavnika u skladu sa Aneksom 10 Dejtonskog mirovnog sporazuma”, rekao je Kovačević.\nOn je konstatovao da se sve to u slučaju njemačkog diplomate Kristijana Šmita nije dogodilo.\n“Takozvani PIK, odnosno kako su oni to nazvali Savjet za sprovođenje mira, je institucija koja je izmišljena, koja ne postoji u Dejtonskom sporazumu i u međunarodnom pravu i koja nikoga ni na šta ne obavezuje. Ta institucija nema legitimitet da izabere visokog predstavnika, pogotovo nema legitimitet bilo koji visoki predstavnik ukoliko ne bude postojala rezolucija Savjeta bezbjednosti UN”, rekao je Kovačević.\nOn je naveo da je očigledno da PIK nije zainteresovan da bilo šta uradi na legitiman i legalan način.\n“Da žele da to urade na legitiman način, onda bi tražili od strana potpisnica, gdje je i Republika Srpska i Srbija, da se usaglase i da se otvori dijalog o tome da li je potreban novi visoki predstavnik i ako jeste ko bi to mogao biti”, pojasnio je Kovačević.\nPrema njegovim riječima, PIK je sve to potpuno ignorisao uključivši i principijelan stav Rusije da je potrebno da dođe do zatvaranje OHR-a i da visoki predstavnik treba da ode iz BiH nakon skoro 26 godina.\n“Konačno je došlo vrijeme da domaći izabrani politički predstavnici preuzmu odgovornost za sudbinu BiH”, smatra Kovačević.\nOn je kao posebno važno istakao to da su svi visoki predstavnici konstantno radili samo jednu stvar, a to je bila agresija na ustavnu poziciju Republike Srpske.\n“Oni su nam mijenjali Ustav, ukidali institucije, nametali nove institucije, mijenjali u potpunosti strukturu i način na koji je Republika Srpska funkcioniše, dakle centralizovali su BiH potpuno nezakonito i antidejtonski, na način da su degradirali i derogirali ustavne pozicije i ustavne nadležnosti Republike Srpske”, ukazao je Kovačević.\nOn je naglasio da su oni sada evidentno svjesni da nisu uspjeli do kraja da ispune svoj cilj, a to je da ne bude Republike Srpske i da Srbi kao konstitutivni narod u BiH budu potpuno obespravljeni.\n“Oni sada idu sa ovim, kako je to Milorad Dodik rekao, potpunim blefom, da na potpuno prevarantski način imenuju novog visokog predstavnika na nelegitiman i nezakonit način i da nastave sa agresivnom politikom prema Republici Srpskoj. To je za nas neprihvatljivo”, poručio je Kovačević.\nOn je naglasio da je Srpska u potpunosti posvećena i fokusirana na to da se očuva, da očuva konstitutivnu poziciju srpskog naroda u BiH, ali i da zaštiti prava svih ravnopravnih građana.\nOdgovarajući na pitanje da li postoje kontakti sa ruskom diplomatijom i da li će Rusija “držati stranu Srpske” u Savjetu bezbjednosti, Kovačević je rekao da je Srpska navikla na principijelne stavove Ruske Federacije.\n“Ruska Federacija je u nekoliko navrata rekla, što preko ambasadora, što preko ministra spoljnih poslova Sergeja Lavrova, koji je nedavno bio u posjeti i BiH i Republici Srpskoj, da je njihov principijelni stav da OHR treba zatvoriti i da odgovornost za život građana treba da preuzmu demokratski izabrani predstavnici. Dakle, u tom smislu očekujemo da će biti i ponašanje Ruske Federacije na svakom mogućem nivou, pa i u Savjetu bezbjednosti”, rekao je Kovačević.\nOn je dodao da Srpska želi dobre i prijateljske odnose sa svim zemljama koje su članice Savjeta za provođenje mira, uključujući i SAD i NJemačku, “koje su učestvovale u donošenju te sramne odluke”.\n“Zabrinjava nas da žele da učestvuju u političkom životu BiH na način koji nije nimalo dobar. Miješati se na takav način, pokušati mijenjati Ustav, primjenjivati takozvana bonska ovlaštenja da biste nekog smjenjivali, donosili zakone, neprihvatljivo je i to nisu dobre poruke”, rekao je Kovačević.\nOn je kao poseban ocijenio gest predsjednika Srbije Vučića koji je pozvao sve građane Republike Srpske i BiH da se vakcinišu bilo gdje u Srbiji.\nKovačević je rekao da Republika Srpska vodi veliku bitku za vakcine, da je uspjela da nabavi 300.000 doza i da očekuje još toliko u narednom periodu, te da se do sada vakcinisalo oko 40 odsto građana.\nOn je ponovio da su odnosi Srbije i Srpske na istorijskom maksimumu i da Republika Srpska nema nikog bližeg.\n“Hvala rukovodstvu i građanima Srbije koji na izuzetan prijateljski i topao način gledaju na svoju braću u Republici Srpskoj”, rekao je Kovačević.


PODMLAĐUJE KOŽU ZA 10 GODINA: Britanci napravili ČOKOLADU protiv starenja!\nDa biste imali lepu, negovanu i zategnutu kožu, više ne morate samo da je tretirate kremama spolja, već možete da je podmladite i iznutra. Britanski naučnici su napravili čokoladu protiv starenja, koja čak može i da “ispegla” bore.\nNovi slatkiš poboljšava cirkulaciju, i tako usporava nastanak bora. Istraživanja su pokazala da svakodnevni unos do deset grama ove čokolade menja strukturu u raznim slojevima kože toliko, da se postiže efekat podmlađivanja za 10 godina.\n“Sigurno je da čokolada sadrži neke supstance koje mogu uspešno da pomognu u borbi protiv bolesti i starenja, ali ne smemo da zaboravimo da konzumacija velike količnine čokolade može da dovede do povećanja broja unetih kalorija, a samim tim i do gojaznosti”, upozoravaju lekari Univerziteta u Glazgovu.\n“Zbog toga bi istraživači morali da svoje tvrdnje potkrepe dodatnim dokazima, koji će dati odgovore na još brojna pitanja i nedoumice”, naveli su.\n“Ipak, treba naglasiti da astaksantin zaista ima antioksidantno delovanje, i veoma malo negativnih efekata, tako da ovaj pronalazak deluje obećavajuće. Međutim, još je rano da se donose zaključci o dugotrajnim efektima”, rekao je Grimbl.


Rakčević poziva navijače: Dođite da podržimo naše momke protiv Danske, neka je vječna Crna Gora! - CG Sport\nRakčević poziva navijače: Dođite da podržimo naše momke protiv Danske, neka je vječna Crna Gora!\n18/03/2019 19/03/2019 - by Mario Andrijašević\nOd ljeta penzionisani rukometaš i bivši reprezentativac Crne Gore Mladen Rakčević poslao je putem zvaničnog “Instagram” naloga Rukometnog saveza Crne Gore poruku navijačima da dođu na meč sa Danskom, koji se desetog aprila igra u Podgorici.\nNašoj reprezentaciji nakon lošeg starta kvalifikacija neophodan je remi u meču sa aktuelnim svjetskim i olimpijskim šampionima.\nRakčević, koji je uvijek davao i više od maksimuma za nacionalni dres, sada poziva navijače da napune “Moraču”, te da prirede spektakl kakav se zaista i očekuje protiv velesile koju predvode ponajbolji golman u istoriji Niklas Landin, te fenomenalni šuter Mikkel Hansen.\nSa ''lavovima'' je bio akter brojnih velikih pobjeda našeg državnog tima. Sada je jedan od onih koji pružaju najveću podršku novoj generaciji naše rukometne reprezentacije. Legendardni pivot Mladen Rakčević poslao je poruku uoči spektakla u kojem će Crna Gora ugostiti Dansku, 10. aprila u Sportskom centru ''Morača''\nA post shared by Rukometni Savez Crne Gore (@hfmontenegro) on Mar 18, 2019 at 4:08am PDT\nShare the post "Rakčević poziva navijače: Dođite da podržimo naše momke protiv Danske, neka je vječna Crna Gora!"\nTaggedmladen rakcevicrscgrukometni savez crne gore\nPrevious Article Coty Clarke pred Fenerbahce: Teška nedjelja, igramo protiv jedne od najboljih ekipa u Evroligi\nNext Article Repeša: Očekujem tešku i tvrdu utakmicu, nećemo se predavati


Startap o redu vožnje autobusa i dostupnosti taksi službi pobednik "Start Tel Aviva"\nSvečana sala Rektorata Univerziteta u Beogradu ugostila je drugo po redu "Start Tel Aviv" takmičenje koje je i ove godine realizovano u saradnji sa ambasadom Izraela u Srbiji.\nLevi i Bumbaširević\nU veoma dobroj konkurenciji od 10 startapa, pobedu je prema odluci stručnog žirija odneo BalkanViator, obezbedivši tako put u "Svetu zemlju" na međunarodni DLD festival gde će sa pobednicima iz drugih gradova učestvovati u potrazi za vodećim izraelskim preduzetnicima, investitorima i predstavnicima tehnoloških inkubatora.\nNa samom startu događaja, prisutnima su se obratili rektor Univerziteta u Beogradu, Vladimir Bumbaširević i ambasador Izraela Josef Levi.\nNakon revijalnog dela, na scenu su stupili startapi – njih 10, od kojih su čak tri bili namenjeni poljoprivrednoj delatnosti. Pobedu je zasluženo odneo BalkanViator,\nstartap koji generiše red vožnje autobusa kao i dostupnost taxi službi, ukoliko je korisniku potreban prevoz ka nekom od gradova na Balkanu.\nNakon pauze za posluženje i nestrpljivog očekivanja pobednika, usledila je i kratka panel diskusija koju je moderirao Miloš Dosen (Belgrade Venture Forum),\na sagovornici su bili Nebojša Lazić (StartLabs), Aleksandar Belić (iz Ministarstva prosvete, nauke i tehnološkog razvoja), Šanir Ovadija (Intelligent Solutions),\nkao i već pomenuti Avner Varner.\nNa samom kraju panel diskusije, Ovadija je naveo da ljudi treba da šire svoja iskustva i da ih dele sa drugima u zajednici.\nProblem leži u tome što veoma mali broj ljudi čuje za određene projekte ne računajući zaposlene u IT svetu.\nStartapi ne treba da se izgube u čekanju da država obezbedi uslove i određena sredstva, već moraju sami da krenu put svog uspeha, stvarajući dobar proizvod za moderno tržište, zaključio je on.


Ekološki protesti – Da li imaju moć da načine promene? - Klima 101 Ekološki protesti – Da li imaju moć da načine promene? - Klima 101\nEkološki protesti u Srbiji postaju sve češći. Stvaranje globalnog ekološkog pokreta 70-ih godina 20. veka dalo je neke značajne rezultate, da li je moguće da se isto dogodi i danas u Srbiji?\n15/04/2021 autor: Nenad Spasojević\nFotografija: Boško Bunuševac\nProšlonedejni prolećni vikend mnogi građani širom Srbije iskoristili su da provedu u prirodi shodno lepom vremenu. Nekoliko hiljada građana je to pak iskoristilo na drugačiji način, okupljanjem i ponovnim skretanjem pažnje nadležnim državnim organima na brojne ekološke probleme u Srbiji. Ekološki protesti ili kako ih još učesnici nazivaju „ustanci“, postali su na neki način sve češća pojava širom Srbiji, što pokazuje i sve veći trend rasta interesovanja za ekološke probleme kod građana.\nEkološki pokret – osnova za dalje ekološko delovanja\nIstorija građanskog bunta seže daleko u prošlost. Ali ako govorimo o ekološkom aktivizmu i građanskim inicijativama, svakako da je period 60-ih i 70-ih godina 20. veka vreme koje je najkarakterističnije za ovu temu. Vreme nastanka novih društvenih pokreta i težnje građana ondašnjeg vremena da rešavaju probleme i u drugim društvenim oblastima, dovelo je do nastanka ekološkog pokreta. Iako veoma heterogen po pitanu članstva, ovaj pokret je imao predvodničku ulogu među novim pokretima.\nDelovanjem ovog pokreta načinjena je osnova za podizanje razgovora o ekološkim problemima na globalni nivo, što su u prvom redu posebno prepoznale Ujedinjene nacije. Tema klimatskih promena postala je jedna od onih koje su se među brojnim problemima izdvajale, te su zato i okupljale svuda veliki broj učesnika na protestima.\nPojava ekološkog pokreta imala je velikosežne uticaje, te je tako nastala prva međunarodna konferencija posvećena životnoj sredini, a ubrzo su formirane i prve zelene partije. Sa zakonodavne strane, ovaj pokret imao je pozitivan uticaj na razvoj „ekološkog zakonodavstva” što je rezultovalo usvajanjem velikog broja zakona, propisa i uspostavljenih državnih agencija u Sjedinjenim Američkim Državama. Među brojnim, svakako da se može izdvojiti Clean Air Act koji definiše odgovrnosti Agencije za zaštitu životne sredine SAD-a u oblasti zaštite i poboljšanja kvaliteta vazduha.\nGrađani protiv klimatskih promena\nMeđu brojnim protesnim skupovima i šetnjama koje su u narednim decenijama organizovane, mogu se i izdvojiti one koje su pre izbijanja pandemije imale veliki odjek u javnosti širom sveta. Pokret Petkom za budućnost (Fridays for Future) predstavljao je masovno okupljanje pre svega mladih iz čitavog sveta na protestnim skupovima protiv klimatskih promena. Ova inicijativa je započeta od strane mlade švedske aktivistkinje Grete Tunberg koja je svojevremeno svojim postupkom sredinom 2018. godine, pozvala i ostale mlade na akciju. Među velikim brojem pristalica širom sveta, podršku su pružali i mladi iz Srbije, koji su ne samo u Beogradu, nego i u drugim gradovima održavali ovakve skupove.\nKada se govori o protestima usmerenim pre svega na probleme povezane sa klimatskim promenama, dobro je pomenuti i sada možda već tradicionalna okupljanja građana pred svaki samit o klimatskim promenama. U proteklim godinama među domaćinima ovog skupa bili su gradovi Madrid, Katovice, Bon. Za svaki od ovih samita karakteristični su bili i protesti građana nezadovoljnih sporim rešavanjem ovog problema. Takav trend i pored problema sa virusom COVID-19, vrlo verovatno možemo očekivati i početkom novembar kada domaćin dvadesetšestog po redu Samita bude Glazgov.\nKratak pregled ekoloških protesta u Srbiji\nRazvoj ekološkog pokreta nije bio karakterističan za nekadašnju Jugoslaviju, kao što je to slučaj bio na zapadu Evrope. Nisu ni ekološki protesti bili preterano karakteristični za Srbiju dugi niz godina. Međutim, u poslednjih par godina, oni postaju takoreći svakodnevnica. Razloga za to ima više, ali svakako da je uticaj savremenih vidova informisanja odigrao najveću ulogu kod građana u Srbiji, kada je razvoj aktivizma u ovim oblastima u pitanju.\nKao referentna tačka od koje počinje sve više da raste interesovanje za ekološke probleme u Srbiji mogu se izdvojiti protesti stanovnika južne Srbije, koji su pre više od četiti godine započeli svoju borbu protiv gradnje minihidroelektrana na Staroj planini. Kroz nekoliko meseci o problemima povezanim sa gradnjom ovih objekata saznali su građani širom Srbije, što je samo dodatno uvećalo broj ljudi koji su se počeli da pružaju podršku. Zahvaljujući brzini protoka informacija na društvenim mrežama ovaj pokret je vremenom dobijao sve više na značaju.\nProtesti kao tačka razdvajanja između građana i predstavnika vlasti\nPoslednji u nizu protesta koji je održan u Beogradu u subotu 10. aprila predstavlja nastavak borbe za rešavanje velikog broja ekoloških problema u Srbiji. Organizacije koje su organizovale skup, ali i govornici i učesnici istakli su 13 zahteva nadležnim organima. Među zahtevima mogu se izdvojiti: obustava dalje gradnje i revizija štetnih projekata MHE, da dišemo čist vazduh, zdrave urbane sredine, odgovorno upravljanje otpadom i drugo.\nOrganizovanje ovog protesta izazvalo je veliku polemiku u javnosti i to posebno na relaciji učesnika protesta i predstavnika vlasti. Stiče se utisak da predstavnici vlasti ne vole kada se u prvi plan stavljaju ekološki problemi. Ono što dodatno pravi problem jesu različiti načini kojima se diskredituju ovi problemi, što dovodi u pitanje želju nadležnih organa da ih rešavaju.\nOvom protestu prethodio je tokom januara meseca protest na koji je pozvala inicijativa Eko straža na kojem se skupilo nekoliko hiljada građana. Na ovom protestu građani su isticali nezadovoljstvo zbog problema sa konstantnim prekoračenjima u zagađenju vazduha širom Srbije. I tada su nadležni državni organi u velikoj meri umanjivali negativnu sliku realnog stanja, uz standardno korišćenje izjava da se problemi ne mogu rešiti odjednom i da su oni nasleđeni.\nDa građanski aktivizam svojom upornošću može ostvariti uspehe u cilju daljeg narušavanja žitvotne sredine, najbolji je primer sprečavanje dalje gradnje minihidroelektrana u oblasti Stare planine. Poslednji u nizi primera jeste i zatvaranje rudnika Jama koji je u vlasništvu kineske kompanije Ziđin, s obzirom na njegovo negativno dejstvo po reku Pek.\nProtesta u cilju skretanja pažnje i ukazivanje na neophodnost rešavanja različitih ekoloških problema širom sveta biće sigurno u budućnosti. S jedne strane svet se dinamično menja godinama i to dovodi često i do neželjenih promena. Opet s druge strane, jedna od glavnih odlika ljudske vrste jeste potreba da istakne svoj bunt, kada se njegovo okruženje narušava i ugrožava. Na primeru država poput Srbije, možemo videti kako sa rastom informisanosti i svesti kod građana, dolazi i do učestalosti protestnih okupljanja.\n„Zajedno smo nezaustavljivi“ knjiga o mladim aktivistima koji se bore protiv klimatskih promena\nMladi aktivisti smatraju da evropski zakon o klimi znači predaju


Tuzlanke neće igrati EHF Challenge Kup - Kameleon M&M\nTuzlanke neće igrati EHF Challenge Kup\nOsvajanjem trećeg uzastopnog naslova viceprvakinja Bosne i Hercegovine, rukometašice tuzlanskog Jedinstva stekle su i ove sezone pravo nastupa u Challenge kupu EHF-a, ali će i ovoga puta “preskočiti” Evropu.\n“Zbog finansijskih poteškoća nećemo se prijaviti za nastup u Challenge kupu. U ovoj sezoni naglasak će nam biti na radu sa domaćim igračicama koje bi uskoro trebale da nose igru naše ekipe”, izjavio je Feni predsjednik Skupštine Jedinstva Zvjezdan Karadžin.\nOsim novog trenera, Jedinstvo je u svoje redove dovelo Andreu Mijailović iz Loznice, dok su ugovore s klubom produžile Martina i Matea Šumelj, Admira Zvekić i Damljana Bošnjak.\nDanijel Sabljić novi trener Labudica


Počela liturgija, ali ispred zidina hrama i bez Amfilohija\nTanjug 7. jula 2019. 10:30\nPODGORICA – Liturgija koju Mitropolija crnogorsko primorska danas povodom Ivanjdana služi u Svaču kod Vladimira, u blizini Ulcinja, počela je, ali na ulazu na lokalitet gde se nalazi drevna crkva pošto policija, kako javlja TVCG, nije dozvolila služenje liturgije kod hrama.\n„Mi nismo ovde stranci, decenijama izlazimo, dolazimo ovde na temelje naše državnosti i duhovnosti, ne da baračimo. Sa jednim ciljem da ne zaboravimo naše svete pretke, osveštane grobove koji se ovde nalaze. Prenosim blagoslov Amfilohija, koji je trebalo da donese ruku Svetog Jovana Krstitelja. Ali, zbog tenzija to će uraditi naredne godine. Predsednik Opštine je rekao da je do decembra zabranjen pristup lokalitetu, zato što rade arheološka istraživanja“, rekao je namesnik barski Slobodan Zeković koji služi liturgiju.\n„Bili smo dobri prijatelji i to ćemo ostati“, rekao je on.\n„Vijesti“ navode da je policija okupljanje unutar sakralnog objekta, koji je godinama predmet arheoloških istraživanja, zabranila na zahtev lokalne vlasti, koja je pre nekoliko dana jednoglasno osudila najavljene aktivnosti Mitropolije crnogorsko primorske u drevnom gradu.\n„Nema potrebe za dizanjem tenzija. Nikom se ne brane verska okupljanja samo gde se to može, to i država jemči. Uvereni smo da će skup proteći u najboljem redu“, kazao je „Vijestima“ sagovornik iz policije.\nNavodi se da je pojedinačno najjača albanska partija Forca pozvala juče na očuvanje reda, mira i međureligijskog i međuetničkog sklada, ostajući pri osudi namere SPC „da liturgiju održi na teritoriji naseljenoj nepravoslavnim stanovništvom“.\n„Zahvaljujući angažovanju Albanskog nacionalnog saveta, Skupštine Opštine Ulcinj, ulcinjskog muzeja i lokalne zajednice Ane e Malit, postavljeni su temelji pravne zaštite arheološkog nalazišta Svač i ulcinjskog Starog grada, ne nasedajući na provokacije Srpske pravoslavne crkve u Crnoj Gori“, navode iz Force.


Info Bijeljina - Primaju penzije iz Srpske, umjesto plata iz budžeta BiH\nBiH 23.02.2021. 09:02\nPrimaju penzije iz Srpske, umjesto plata iz budžeta BiH\nPripadnici bezbjednosnih agencija na nivou BiH sa prebivalištem u Republici Srpskoj godinama bezuspješno traže da imaju ista prava kao njihove kolege iz FBiH.\nGrupa policijskih službenika okupila se nedavno ispred Narodne skupštine RS i izrazila nezadovoljstvo uslovima penzionisanja kojima su diskriminisani u odnosu na kolege iz FBiH. Oni traže pravo da se odreknu penzijskog staža po osnovu učešća u ratu, odnosno izmjenu člana 39. Zakona o PIO RS koji kaže da se ne mogu odreći posebnog staža koji je utvrđen rješenjem Fonda PIO. U praksi to znači da pripadnicima SIPA, Direkcije za koordinaciju policijskih tijela i Granične policije BiH iz Republike Srpske prestaje radni odnos na osnovu 40 godina penzijskog staža u koji je obavezno uračunat ratni staž u duplom trajanju. Pojednostavljeno, ako neko od njih ima četiri godine učešća u ratu kao pripadnik MUP-a ili Vojske RS, to znači da u penziju mora osam godina prije svojih sadašnjih radnih kolega, a bivših pripadnika Armije BiH ili HVO-a, kojima se učešće u ratu uračunava u penzijski staž samo uz njihovu pisanu saglasnost.\nPripadnik Direkcije za koordinaciju policijskih tijela BiH Radovan Marčeta precizirao je za “Glas Srpske” da u bezbjednosnim agencijama na nivou BiH radi nešto više od 1.000 službenika sa prebivalištem u RS te da njih oko 150 do kraja ove godine treba da bude penzionisano.\n- Prema sadašnjim zakonskim rješenjima, mi moramo u penziju po osnovu ratnog staža, koji se računa u ukupni radni staž, dok naše kolege iz FBiH imaju pravo da se odreknu tog staža - kaže Marčeta.\nOn ističe da se u Fond PIO RS po osnovu doprinosa za penzijsko osiguranje za Srbe zaposlene u bezbjednosnim agencijama na nivou BiH godišnje uplati oko 12 miliona maraka, dodajući da se njihovim penzionisanjem Fond PIO praktično uskraćuje za taj iznos.\nPoslanik Ujedinjene Srpske u parlamentu Srpske i predsjednik Odbora za boračko-invalidsku zaštitu Marinko Dragišić kaže da podržava zahtjeve srpskih pripadnika bezbjednosnih agencija na nivou BiH. On kaže da su njihovi zahtjevi opravdani i da se ljudi osjećaju diskriminisani i ostavljeni od institucija Srpske za koje su se borili.\n- Premijer Srpske Radovan Višković je govorio o tom problemu na posljednjoj sjednici NSRS i rekao da se radi na njegovom rješavanju, ali nismo još dobili program rada Narodne skupštine RS pa ne znamo da li će se ići samo u izmjene ili u donošenje novih zakonskih rješenja. U svakom slučaju, treba riješiti problem tih ljudi i omogućiti im jednaka prava - kaže Dragišić.\nOn dodaje da je poseban problem što proces zapošljavanje u bezbjednosnim agencijama na nivou BiH teče jako sporo, zbog čega se može desiti da za nekoliko godina u njima bude veoma mali broj Srba.\n- Čak i da se zaposle novi ljudi, riječ je o mladima, dok će svi iskusni kadrovi biti iz FBiH. Osim toga, logika nalaže da je bolje da se izmijeni sporni član zakona i omogući ljudima da ostanu zaposleni i u narednih osam godina primaju platu iz budžeta BiH, umjesto penziju iz Fonda PIO RS - zaključuje Dragišić.\nPoslanik SDS-a u Narodnoj skupštini RS Nedeljko Glamočak kaže da problem Srba zaposlenih u bezbjednosnim agencijama na nivou BiH treba riješiti, ali smatra da vlast to ne radi zato što joj je cilj da umjesto penzionisanih, zaposli svoje ljude.\n- Mi podržavamo to što traže srpski kadrovi, kao i zahtjev da im se omogući da prilikom penzionisanja mogu da biraju pet najpovoljnijih godina, jer je to pravo dato pripadnicima MUP-a RS, ali i zaposlenicima agencija na nivou BiH sa prebivalištem u FBiH - kaže Glamočak.


Dve decenije pršutijade u Mačkatu - Užicka Republika Press\nZbog Dana državnosti nedeljni red vožnje\nOvogodišnja, 20. po redu smotra proizvođača suvomesnatih proizvoda Zlatiborskog kraja, popularna „Pršutijada “, svečano je otvorena 14. februara 2020. u 11 časova u Mačkatu. U prisustvu proizvođača i mnogih posetilaca manifestaciju je otvorio predsednik opštine Čajetina, Milan Stamatović, a svečanost otvaranja upotpunio je bogat kulturno-umetnički program kao i nastup trubačkog orkestra.\nVeć tradicionalno „Pršutijadu“ organizuje Udruženje proizvođača suvomesnatih proizvoda Zlatiborskog okruga u saradnji sa opštinom Čajetina, uz podršku „Zlatiborskog eko agrara“, Turističke organizacije Zlatibor i Sportskog centra Čajetina. U okviru sajamskog prostora\nposetiocima je izloženo i kupcima po specijalnoj ceni ponuđeno najbolje dimljeno meso iz seoskih sušara ovog kraja: goveđa i svinjska pršuta, slanina, kobasica, ovčija stelja.\n– domaća kobasica – Ružica Stojanović.\nDrugog dana 42. Međunarodnog sajma turizma u Beogradu, Turistička organizacija Užica potpisala Protokol o saradnji sa Turističkom organizacijom Grada Novog Sada. Potpisali su ga direktor...\nSutra su zimske zadušnice pa će biti aktivirani polasci na vanrednoj liniji Duboki Potok – Sarića Osoje na svakih pola sata počev od 10 sati, a poslednji polazak na ovoj relaciji je u ...\nU Užicu je održana prezentacija “Studije taksi prevoza u gradu Užicu” koja predviđa povećanje broja taksija sa 300 na 410 vozila, povećanje taksi-stajališta sa 48 na 63, kao i uvo...


DS: Nikolić izigrao poverenje građana – Nadlanu.com\nObjavljeno 22. maja 2013. / 14:15:30\n“Od predizbornog obećanja da će se živeti bolje, svakog dana imamo 500 novih nezaposlenih, od obećanih 10 milijardi investicija svake godine nije realizovana nijedna nova investicija, a od obećanja da će Srbija prestati da se zadužuje imamo četiri milijarde evra novog duga“, navodi se u saopštenju demokrata.\nDodaje se da je najveći uspeh koji se pripisuje Nikoliću “odustajanje od politike za koju je dobio glasove”.\n“On je došao na vlast obećanjem da će prekinuti pregovore s Prištinom, lažima o izbornoj krađi za koje nikad nije odgovarao i tvrdnjama da Ivica Dačić nikada neće biti premijer jer bi to bila prevara građana'”, navodi se u saopštenju.\nDS ističe da je Nikolić predsednik “koji nikada nije objasnio kako je stekao fakultetsko obrazovanje” i zbog “kog crvenimo svaki put kada otputuje u zvaničnu posetu, (predsednik) koji je pomilovao lekara koji uzima mito od osoba sa invaliditetom” i pokazuje da “više ne zaslužuje poverenje građana koje je izigrao”.\nNikolić je na izborima pobedio kandidata DS i dotadašnjeg predsednika Borisa Tadića.


Nusra front planira napade u Velikoj Britaniji i Evropi - Sputnjik Srbija\n05:59 21 Avgust 2019\nNusra front planira napade u Velikoj Britaniji i Evropi\n09:33 06.10.2016 (osveženo 10:04 06.10.2016) Preuzmite kraći link\nTeroristička organizacija Džebhat Fatah el šam (ranije Nusra front, sirijski ogranak Al Kaide) planira da sprovede niz terorističkih napada u Velikoj Britaniji i Evropi, prenosi „Tajms“.\nLavrov: Neprihvatljiv odnos sirijske opozicije prema Nusra frontu\nList navodi da teroristička grupa Nusra front planira terorističke napade zbog pogoršanja položaja terorističke grupe DAEŠ, koja u poslednje vreme trpi poraze u Siriji i Iraku.\nMinistar odbrane Velike Britanije Majkl Falon izjavio je da Džhebhat Fatah el šam predstavlja „neposrednu opasnost“ u Velikoj Britaniji i širom Evrope. List navodi da lideri ove grupe aktivno razvijaju plan napada.\nTerorističke grupe DAEŠ i Nusra front (Džebhat Fatah el šam) zabranjene su u Rusiji i mnogim drugim zemljama.\nteroristički napadi, Nusra front, Velika Britanija


Novosadski odbor LDP najveći dužnik\nUbedljivo najveći dužnik je Liberalno demokratska partija sa više od 3,5 miliona dinara. Na drugom mestu je Srpska radikalna stranka sa 1.667.791 dinar duga, a sledi ih Pokret socijalista, koji duguje 1.024.673 dinara. Dug je veliki iako stranke umesto pune plaćaju 60 odsto tržišne cene.\nDug LDP je od aprila prošle godine porastao za 100.000 dinara. U toj stranci kažu da je njihovo slabljenje na političkoj sceni dodatno uticalo na rast duga. Nadaju se da će dug biti reprogramiran, a najbitnije im je da se uredi finansiranje političkih partija.\nU Srpskoj radikalnoj stranci kažu da su za dug od 1.883.734 dinara najviše krivi sadašnji naprednjaci. U SRS tvrde da je do razlaza 2008. godine napravljen najveći deo duga.\n- Kada tužba stigne, dugovanja namirujemo po prioritetima. Svaki dinar koji nam legne na račun odlazi na isplatu duga - kažu u Srpskoj radikalnoj stranci.\nZoran Jovčić, direktor „Poslovnog prostora“, kaže da ovo preduzeće preuzima sve mere u okviru svoje nadležnosti kako bi naplatilo dugove od stranaka.\n- Liga socijaldemokrata Vojvodine duguje 586.595 dinara, a postignut je ugovor da se dug isplaćuje na rate - kaže on.\nOtvoren sajam “INOCOOP” u Zrenjaninu\nU Zrenjaninu je otvoren 17. po redu Međunarodni sajam inovacija, kooperacija i preduzetništva “INOCOOP”, na kojem učestvuje više od 200 izlagača iz zemlje i inostranstva.\nSomborski železničari traže ruske vozove\nSOMBOR - Najava da će na srpskim prugama uskoro saobraćati dizel motorni vozovi iz Rusije povod je da zaposleni na somborskoj železničkoj stanici pripremaju peticiju kojom traže da se i Sombor nađe među gradovima kojima će biti dodeljeni ruski vozovi. Somborska železnička stanica trenutno raspolaže samo sa dve kompozicije kojima održava putnički saobraćaj prema Vrbasu i u pravcu Odžaka i Bogojeva prema Novom Sadu. Zbog toga je redukovan red vožnje, a povremeno se otkazuju i planirani polasci.


BASF investira u rešenja za problem zagađenja vazduha u regionu – Udruženje Reciklera Srbije\nSeptember 24, 2020\tod Recikleri Srbije\tu Vesti\nBASF, najveća nemačka hemijska kompanija, donela odluku da ove godine podrži startap ideje mladih inovatora iz regiona, uključujući i mlade inovatore iz Srbije, saopštio je BASF.\nStart-up Science Demo Day predstavlja jedinstvenu priliku na kojoj će mladi inovatori moći da predstave svoje startap ideje i potencijalno osiguraju ulaganje u njihov dalji razvoj. Najbolja startap ideja dobiće početni kapital u iznosu od 5.000 EUR, kao i priliku da dobije dodatno finansiranje investitora. Ovogodišnja tema fokusiraće se na ideje koje pronalaze rešenja za problem zagađenja vazduha u regionu.\nPrijave za učešće biće otvorene od 21. septembra do 1. novembra 2020. Stručni žiri će nakon zatvaranja prijava odabrati deset najboljih ideja, koje će dalje biti predstavljene na završnom događaju Start-up Science Demo Day.\nViše informacija o projektu možete naći na našem veb-sajtu: http://start-up-science.com/.


Kamberi pitao ministre da li su identifikovane ubice mladića u kafiću "Panda"\nKamberi pitao ministre da li su identifikovane ubice mladića u kafiću „Panda“\nVesti Autor:FoNet16. mar. 202120:5610 komentara\nPredsednik poslaničke grupe Ujedinjena dolina - SDA Sandžaka Šaip Kamberi pitao je ministra unutrašnjih poslova Aleksandra Vulina i ministarku pravde Maju Popović da li su identifikovani počinioci zločina u kafiću "Panda" u Peći 1998. godine, kada su ubijena šestorica srpskih mladića, i da li će protiv njih biti podignuta optužnica.\nOn je rekao da su do 2013. godine porodice ubijenih bile uverene da su taj zločin počinili Albanci, ali je naveo da je te godine predsednik Srbije Aleksandar Vučić izjavio u emisiji „Teška reč“ da zločin u „Pandi“ nisu počinili Albanci i da će javnost biti zgrožena kada se bude otkrila istina.\nKamberi je rekao da 23 godine nakon zločina u kafiću „Panda“ i nekoliko godina nakon izjave predsednika Vučića da je gotovo siguran ko je odgovoran za ovaj strašan zločin javnost i dalje očekuje istinu o tome ko je i zbog čega 14. decembra 1998. godine ubio šestoricu, a ranio 15 mladića.\nŠef poslaničke grupe Socijalistička partija Srbije Đorđe Milićević rekao je da tragedije kao što je ona koja se desila u Peći u kafiću „Panda“ „ne smeju da se iskoriste u političke svrhe“.\n„Želim u ime poslaničke grupe SPS da se izvinim, pre svega porodicama žrtava, što je na ovakav način zloupotrebljena ova tragedija zarad političkog populizma i političkog marketinga“, rekao je Milićević.\nMilićević je rekao da su poslaničke grupe dobile Izveštaj Evropskog parlamenta koji je sastavljen na osnovu Izveštaja Vladimira Bilčika i naveo da se na oštar i neprimeren način iznose stavovi o Srbiji, izražava se sumnja u legitimitet novog parlamenta.\nOn je pitao predsednika Skupštine Srbije Ivicu Dačića da li može da se očekuje rasprava u republičkom parlamentu o dokumentu koji je podneo izvestilac za Srbiju Vladimir Bilčik, na šta je Dačić ponovio „da je Skupština Srbije vlasna da donosi svoje stavove o svim pitanjima, uključujući i pitanja izveštaja o Srbiji u Evropskom parlamentu“.\n„Kada Izveštaj bude usvojen, to će biti 24. marta, i u kakvom obliku o tome će se izjasniti Odbor za evropske integracije i ukoliko bude potrebno održaćemo sednicu Skupštine Srbije“, rekao je Dačić.\nPoslanik poslaničke grupe „Aleksandar Vučić – za našu decu “ Uglješa Mrdić tražio je da nadležne dražavne institucije utvrde i saopšte javnosti sve što se tiče računa jednog od lidera opozicije Dragana Đilasa na Mauricijusu, u Švajcarskoj i drugim egzotičnim zemljama.\nĐorđe Milićevićkafić PandaŠaip Kamberi


Vesti online / Vesti / Svet / Besne sukobi u Siriji, Rusi zahtevaju: Amerika da reaguje\nUprkos primirju, borbe između vojske i pobunjenika ne prestaju\nRusija je predložila dnevne, petočasovne, obustave vatre kako bi civili mogli da napuste Istočnu Gutu, podseća Rojters, dodajući da je primirje propalo već prvog dana.\n* Sirija: Guta zasuta bombama nekoliko minuta posle usvajanja rezolucije o primirju\nSirijska vojska, kao i pobunjenici, još uvek nisu komentarisali današnji razvoj događaja.\nMinistar spoljnih poslova Rusije Sergej Lavrov rekao je danas da ekstremisti u predgrađu Damaska, Istočnoj Guti, blokiraju dolazak humanitarne pomoći i evakuaciju civilnog stanovništva koje želi da napusti enklavu, uprkos tome što je Moskva najavila formiranje humanitarnog koridora.\n- Pozivamo članove tzv. američke koalicije da osiguraju isti humanitarni pristup područjima pod njihovom kontrolom - rekao je Lavrov, prenosi Rojters.\nRusija je najavila dnevna primirja, koja bi trebalo da traju u periodu od 09 do 14 časova, kako bi civili mogli da se evakuišu iz područja pod opsadom.\nUprkos ruskim planovima za obustavu vatre, Sirijska opservatorija za ljudska prava saopštila je da su sukobi u Istočnoj Guti nastavljeni.


► Gugl uložio žalbu na kaznu od 4,3 milijarde evra u EU\nAmerički tehnološki gigant Gugl (Google) uložio je danas žalbu na kaznu od 4,3 milijardi evra koju su mu odredile vlasti Evropske unije zbog navodne zloupotrebe dominacije njegovog operativnog sistema Android koji suzbija konkurenciju.\nPortparol Gugla Al Verni potvrdio je danas da je kompanija podnela žalbu na julsku presudu.\nEvropska komisija odredila je kaznu u julu pošto je ustanovila da Gugl primorava proizvođače pametnih telefona koji koriste Android da instaliraju i aplikacije te kompanije za pretragu interneta.\nPrema toj presudi, Gugl mora preduzeti mere da reši taj problem do kraja oktobra ili će biti dodatno kažnjen.\nGugl je tada tvrdio da njegov besplatni operativni sistem doveo do smanjenja cene telefona i pojačao konkurenciju Eplu (Apple).\nNBA liga kaznila finansijera Voriorsa zbog napada na Laurija\nKošarkaška NBA liga kaznila je finansijera i člana izvršnog odbora Golden stejta Marka Stivensa suspenzijom na godinu dana i sa pola miliona dolara zbog napada na igrača Toronta Kajla Laurija.\nPredsednik opštine Stari grad Marko Bastać kazao je danas da će podneti tužbu protiv lista "Alo" i zamenika glavnog i odgovornog urednika tog lista Vasilija Papovića da bi pred sudom...


Konverzacijski kurs - škola stranih jezika moj kutak - kursevi stranih jezika\n10% popusta za nezaposlene-Cena kursa 1700 dinara\nZašto baš kurs konverzacije?\nPoznavanje barem jednog stranog jezika olakšava nam snalaženje gde god da se nalazimo i istovremeno nam put ka uspešnoj karijeri čini lakšim. Čak i kada poznajete pravila gramatike i određeni fond reči nekog stranog jezika to ne mora da znači i da će vam konverzacija na tom jeziku dobro ići jer je to veština koja se uči upravo razgovorom, a ne samo učenjem pravila gramatike.\nBilo koji strani jezik učimo da bismo se njime služili i to najviše u svakodnevnim situacijama - usmenim putem. Razne gramatičke vežbe vam nisu od koristi ukoliko se jezikom ne bavite i na drugi način, odnosno ukoliko ne aktivirate to pasivno stečeno znanje kroz komunikaciju sa drugim ljudima, kroz različite forme usmenog izražavanja.\nOvaj kurs ne podrazumeva samo puko ćaskanje na stranom jeziku bez cilja da se i stečeno znanje upotrebi i nakon završenog kursa. Naprotiv, svaki čas je osmišljen tematski tako da ćete kroz različite teme, diskutovanjem i raznolikim vežbama usmenog izražavanja izvežbati do sada stečeno znanje, utvrditi ga ali i proširiti - proširenjem vokabulara, fraza i vežbanja istog putem razumevanja slušanog teksta ili odgledanog odlomka, pročitanog odlomka iz časopisa, kao i kroz razne zanimljive vežbe vokabulara i igre putem kojih ćete utemeljiti postojeće i steći novo znanje.\nIskoristite ovu šansu da uz odličan popust na drugačiji i zanimljiviji način učite strani jezik i da konačno uspostavite konverzaciju na istom.\nU ponudi su 1 čas nedeljno po 75 minuta, tako da i oni koji nemaju puno vremena, mogu da izdvoje makar toliko vremena kako ne bi izgubili postojece znanje, i unapredili ga.\nPored redovnog kursa polaznicima nudimo časove konverzacije. Časovi su fakultativni i oni koji su zainteresovani mogu birati između 2 ili 4 časa mesečno.\nImage courtesy of: Grant Cochrane/FreeDigitalPhotos.net


MAZALICA: Stanivuković stoji iza nemira u Banjaluci | Banjaluka.net\nMAZALICA: Stanivuković stoji iza nemira u Banjaluci\nSrđan Mazalica, poslanik SNSD-a u Parlamentu Republike Srpske smatra da se organizatori skupa koji je održan tog dana u Banjaluci itekako mogu dovesti u vezu sa narodnim poslanikom PDP-a, Draškom Stanivuvkoićem.\n“Pavle Knežević, Bojana Gajanović i Anja Grubečić su sve vrijeme, a to se može vidjeti iz raznih fotografija, učestvovali u kampanji Draška Stanivukovića. On bi trebalo da objasni da on stoji iza tog skupa i milionske štete koja je pričinjena. Neko bi trebalo da snosi posljedice i da tu štetu nadoknadi građanima i gradu Banjaluka. Međutim, on se vadi i govori da ne zna tog momka, kako on svojom imovinom ne bi morao da plati štetu”, kaže Mazalica.\nPoslanik SNSD-a takođe poručuje Stanivukoviću da objasni da je Pavle Knežević, za koga on tvrdi da je sticajem okolnosti njegov komšija, zapravo jedan od njegovih prvih saradnika.\n“On je izabran u Savjet MZ Petrićevac upravo na prijedlog NVO iza koje stoji Stanivuković, a što se može vidjeti iz osnivačkih dokumenata”, poručuje Mazalica.\nЈuče je Policijska uprava Banjaluka podnijela Osnovnom sudu u Banjaluci zahtjev za pokretanje prekršajnog postupka protiv troje organizatora skupa koji se dogodio 30. decembra, a nakon kojeg su demonstranti spriječili održavanje koncerta Harisa Džinovića.


Google investira 168 milona dolara u najveću solarnu elektranu na svetu - Gradjevinarstvo.rs\nGoogle investira 168 milona dolara u najveću solarnu elektranu na svetu\n28.04.2011. | Inhabitat\nKompanija Google skoro je najavila da će investirati 168 miliona dolara u obnovljivu energiju, čineći ovo njihovu najveću investiciju u ovom polju.\nBrightSource je solarna farma u Mohava pustinji (Mojave desert) koja u saradnji sa Ivanpah Solar Electric Generating System proizvodi čistu, solarnu energiju koristeći polje heliostata (helios - od grčke reči za Sunce, i stat koja je nastala od reči stationary - nepokretan; heliostat je uređaj koji ima obično ogledalo koje se okreće na način koji mu dozvoljava da, tokom celog dana, reflektuje sunčevu svetlost ka određenom cilju) koje koncentruje sunčeve zrake. Koncentrovani zraci su usmereni ka vrhu solarnog tornja, gde postoji prijemnik koji konvertuje zrake u toplotnu energiju kojom se greje voda, koja menja agregatno stanje i postaje para i na taj način pokreće tradicionalnu turbinu i generator da bi napravila električnu energiju.\n"Power towers" sistem je veoma efikasan, jer ogledala fokusiraju ogromnu količinu solarne energije na mali prostor kule i proizvode paru pod visokim pritiskom i temperaturom (do 1.000 stepeni C). Ivanpah Solarni Toranj dostići će, otprilike, 140m visine i koristiće 173.000 heliostata, svaki sa po dva ogledala, i u vreme kada bude puštena u rad, solarna elektrana će proizvoditi 392 MW energije. Prema Google-u, to je ekvivalent "ukidanja 90.000 automobila sa puta tokom trajanja postrojenja, kome je životni vek procenjen na 25 godina." Umajući u obzir najavu kompanije Google da će investirati 5 miliona dolara u solarnu fotovoltažnu farmu u Branderburgu u Nemačkoj, plus još nekoliko manjih inicijativa, internet div pravi velike korake u cilju imanja velikog uticaja u industriji obnovljive energije.\nIzgradnja solarne elektrane započeta je prošlog oktobra nakon dobijanja odobrenja od kalifornijske energetske komisije (California Energy Commison), i potrebno je preko milijardu dolara da bi se projekat završio. Pored kompanije Google, drugi investitori su kompanija NRG Energy - koja je i najveći investitor sa oko 300 miliona dolara i pozajmica od strane američkog ministarstva energije (DOE - U.S. Department of Energy) u vrednosti od 1,37 milona dolara. Kada se solarna elektrana završi i bude puštena u rad, 2/3 njene energije ići će energetskoj kompaniji Pacific Gas and Electric, dok će preostalih 1/3 energije ići kompaniji Southern California Edison.\nSa Google-ov podružnicom, kompanijom Google Energy, i pozitivnim finansijskim uslovima koji se povezuju sa ovim tipom investicija, Google planira da uradi mnogo više sa ovom obnovljivom energijom osim pokretanje svojih masivnih data centara.\nOd kako je dobio odobrenje Federalne energetske regulativne komisije (FERC - Federal Energy Regulatory Commission) da može da kupuje i prodaje energiju na celokupnom tržištu, Google može da uradi mnogo više u pogledu proizvodnje i distribucije energije dobijene iz obnovljivih izvora. Kada se kupuje električna energija sa mreže kupac ne zna, uglavnom, gde i na koji način je energija proizvedena. Način na koji ovo tržište funkcioniše jeste da vi platite nekome da proizvede energiju, tipa državna preduzeća ili nezavisne proizvođače energije (kao što su solarna energija i energija dobijena snagom vetra) koje koriste lokalna preduzeća da distribuiraju njihovu energiju.\nOno što Google planira da uradi, kada je reč o energiji dobijenoj iz obnovljivih izvora, jeste da kupi tu energiju direktno od proizvođača i da je ponudi potrošačima. Iz tog razloga kompanija Google i jeste uložila novac u izgradnju ove solarne elektrane jer će na taj način biti primarni kupac električne energije koja se tu proizvede. Kompanija Google smatra da je ovo najbolji način korišćenja njihove kupovne moći u cilju uticanja na količinu dostupne energije dobijene iz obnovljivih izvora.\nSolarni fotonaponski sistemi Solarni kolektori Investicije\nHodate po stanu i proizvodite struju\nIstraživači koji nastoje da razviju zeleni izvor energije za domaćinstva došli su do zaključka da ljudski koraci na drvenim podovima obloženim jonima silicijuma i metala mogu proizves...\nNova generacija providnih solarnih ćelija\nNaučnici godinama unazad rade na unapređenju solarnih ćelija u cilju da one pored toga što stvaraju energiju, budu i prozirne kao staklo. Kao doprinos tome osmišljena je nova vrsta tran...\nSavremen način života postavlja različite izazove i podstice nas da se prilagodimo novim uslovima promenljivog okruženja. Promene su svuda, pa samim tim ni sfera građevinarstva nije os...\nLagani i savitljivi solarni paneli koji se le...\nStandardni solarni paneli koji se postavljaju na krovove objekata vremenom su postali veći a jeftiniji s tim što se troškovi transporta i ugradnje nisu drastično promenili. Način postav...\nKako povećati energetsku efikasnost prostora?\nEnergetska efikasnost postala je nov postulat poslovanja. Težnja za manjom potrošnjom energije i njenom obnovljivošću prati svakodnevna nastojanja da se racionalizuje eksploatacija izvo...\nGrundfos iSolutions za zgrade visokih perform...\nSa efikasnijim rešenjima pumpi, svetska potrošnja energije može se znatno smanjiti. Rezultat nije samo pozitivan uticaj na klimatske promene i globalne emisije CO2 već su tu i zgrade sa...\nOdrživa vestačka tropska ostrva u Helksinkiju\nHelsinki bi uskoro mogao da dobije veštačka ostrva koja ne samo što će skladištiti toplotnu energiju već će neka od njih biti i atraktivna mesta za uživanje i opuštanje uz tropsku klimu...\nGrundfos iSolutions za zgrade visokih performansi


Sinovi utučeni nemi pored groba, sve začudilo što je Era otkazao dolazak - Večeras u Dijaspori\nMix najnovijih vesti Sinovi utučeni nemi pored groba, sve začudilo što je Era otkazao dolazak\nSinovi utučeni nemi pored groba, sve začudilo što je Era otkazao dolazak\nBora Drljača, Foto: Youtube/Printscreen\nLegendarni pevač narodne muzike Bora Drljača preminuo je 11. oktobra u 80 godini, nakon duge i teške bolesti. Danas su Borina porodica, rodbina i prijatelji izašli na Novo bežanijsko groblje, gde je pevač sahranjen 14. oktobra, kako bi se održao četrdesetodnevni pomen.\nBorin sin Vladimir pojavio se sav u crnini, a sve je začudilo to što se Drljačin veliki prijatelj i kolega Era Ojdanić nije pojavio, a on je u posledjem trenutku otkazao svoj dolazak.\nMeđutim, na pomenu Bori Drljači danas je prisustvovala njegova prijateljica i koleginica Lepa Lukić, koja se na groblju pojavila sa vizirom i maskom, te ju je malo ko i prepoznao. Inače, Lepa nije prisustvovala sahrani svog velikog prijatelja, a vest o njegovoj smrit ju je veoma potresla.\nNešto kasnije na pomenu Bori pojavila se i pevačica i najbolja prijateljica pokojnog pevača, Milena Plavšić, kojoj je nedavno preminuo suprug Duško. Stigao je i pevačev drugi sin, Branislav, koji je skinuo crninu.\nBOMBA I U SEDMOM DESETELJEĆU: Sharon Stone pokazala figuru u bodiju i štiklama i sve ostavila bez daha\nMirjana Karanović progovorila o jezivim traumama iz detinjstva


Oko 205.000 pametnih brojila, čija je vrednost 40 miliona evra, biće instalirano u ovoj prvoj fazi projekta. Ta sredstva će biti obezbeđena kroz pozajmicu od Evropske banke za obnovu i razvoj, a garant je država. Narodni poslanici će o Zakonu o potvrđivanju ugovora o garanciji raspravljati sledećeg utorka.\n- Uvođenje pametnih sistema merenja jedan je od najvažnijih ciljeva energetske politike Srbije - navodi se u obrazloženju Zakona. - Veliki broj domaćinstava ima zastarela brojila koja duži niz godina nisu zamenjena ili baždarena, zbog čega dolazi do usporavanja u radu distributivnog sistema i netačnog prikaza stvarno utrošene električne energije. Zato je potrebno modernizovati mrežu i poboljšati funkcionalnost mernih uređaja.\nMinistarka energetike Zorana Mihajlović nedavno je istakla da Srbija pravi gubitke u distributivnoj mreži u iznosu od oko 200 miliona evra i da je uvođenje pametnih brojila jedan od načina da se oni smanje:\n- To nije jedina prednost, oni će doprineti i smanjenju emisije ugljen-dioksida za oko 5.000 tona godišnje, a biće od pomoći i onima koji će struju proizvoditi i trošiti iz obnovljivih izvora.\nU javnosti je pokrenuto pitanje da li će četiri domaće fabrike koje odavno prave ova brojila moći da učestvuju na tenderu, odnosno da li će uslovi javnog poziva biti takvi da i oni mogu da se prijave. Srpski proizvođači pametnih brojila tvrde da imaju kapacitete da izrade ove savremene uređaje u predviđenom roku. Međutim, ranije se dešavalo da je uslov za tender bio da godišnji promet firme bude između 30 i 40 miliona evra, što oni nisu mogli da ispune. U Zakonu o potvrđivanju ugovora o garanciji se navodi da je planirano da se izabare konsultant čiji će jedan od zadataka biti i priprema i sprovođenje tendera.\nSVI DO 2027.\nPRVA faza projekta, koja predviđa uvođenje 205.000 pametnih brojila, treba da bude završena do kraja 2025. godina. Instaliranje dodatnih 260.000 savremenih mernih uređaja za područja sa najvećim gubicima, planirano je za drugu fazu, koja treba da se realizuje od 2023. do 2027. godine. I za ovaj deo projekta potrebno je 40 miliona evra.


Sistemski rivali osuđeni na saradnju - 07.08.2020, Sputnik Srbija\n„Novi Sputnjik poredak“ večeras u 21 sat analizira prekretnicu na kojoj se nalazi odnos Evropske unije i Kine. 07.08.2020, Sputnik Srbija\n21:30 07.08.2020 (Osveženo: 12:07 20.07.2021)\nZašto zvaničnik nemačke vlade Mihael Rot preko „Špigla“ poziva EU da se „suprotstavi moći Kine“, i zašto se očekuje da će stav Berlina prema Pekingu postati tvrđi posle odlaska kancelarke Angele Merkel u penziju?\nIde li Evropa ka američkom receptu zaoštravanja odnosa s Kinom, kao što predviđa „Vol strit džornal“, i može li ona to da priušti? Ili pak tenzije između Kine i Amerike zapravo predstavljaju novu priliku za Evropsku uniju, kako sugeriše kineski „Global tajms“?\nOdgovore na ova pitanja će u razgovoru s Nikolom Vrzićem potražiti nekadašnji dopisnici srpskih medija iz Berlina i Pekinga Miroslav Stojanović i Milorad Denda.\nNovi Sputnjik poredak Milorad Denda i Miroslav Stojanović


Vučić: Neki ljudi se raduju nesreći Srbije | Novine Toronto\nVučić: Neki ljudi se raduju nesreći Srbije\nPredsednik Srbije Aleksandar Vučić ocenio je da pojedini komentari na medijima i društvenim mrežama povodom pucanja cevi u kovid bolnici u Batajnici "govore da se neki ljudi raduju nesreći Srbije".\nOn je potvrdio da je "juče ili prekjuče" pukla cev u jednoj od prostorija bolnice ali ne, kako je rekao, tamo gde su smešteni pacijenti.\n"Svuda se to dogodi, evo u Predsedništvu tri puta ali ta vrsta potrebe da kažete da nešto ne radi a da je danas tamo smešteno 500 pacijenata, da se lekari bore za njihove živote rizikujući svoje živote. To govori da se neki ljudi raduju nesreći Srbije", kazao je Vučić u godišnjem obraćanju novinarima.\nKomentarišući tužbu koju je protiv njega podneo predsednik Sindikata lekara i farmaceuta Rade Panić zbog navodne povrede časti i ugleda, predsednik Srbije je kazao da je "svaku reč" o Paniću izgovorio sa "izuzetnom blagošću".\n"Sa radošću ću da potvrdim sve što sam govorio o njemu, nisam ga vređao već govorio činjenice. Jedino čime se Panić bavi je da ruši svoju državu, zato mu se najviše raduju u Hrvatskoj i u Sarajevu kada nešto tako objavi. Nek se zapita zašto mu se ne pridruži najveći broj lekara", rekao je Vučić.\nUpitan zašto za osam godina vlasti Srpske napredne stranke nisu ostvareni bolji rezultati u borbi protiv kriminala i korupcije, Vučić je rekao da će uskoro i na tom polju biti "velikih promena".\n"Ponosan sam na činjenicu da ne postoje monopoli i karteli između vlasti i pojedinih firmi, što ne postoji niko ko se od 2012. obogatio sa 100 miliona evra ali verujem da postoji bezbroj ljudi koji ne razmišljaju na taj način. Još samo malo i videćete velike promene, mnogo ćemo tog kukolja da posečemo. U prvih 15 dana nove godine gotovo da nećete moći da se setite ozbiljnih kriminalaca a da su na slobodi", kazao je Vučić.\nPozvao je građane da prijave svaki vid korupcije a tužioce i policiju da "još žešće" rade svoj posao u borbi protiv kriminala i korupcije.


Savić: Užasan napad, predstoji nam veliki rad - Izazov\nRadio-televizija Srbije\t 23. juna 2022. 22:04\nDelfini su u vrlo neizvesnom meču uspeli na plivalištu u Segedinu da dođu do izuzetno važne pobede koja im donosi prvo mesto u Grupi D na Svetskom prvenstvu ali selektor nije bio zadovoljan prikazanom igrom.\n"Užašno smo igrali u napadu, predstoji nam veliki rad kako bi u narednoj fazi sve bilo bolje.", rekao je selektor vaterpolista Dejan Savić.\nPobedom nad Australijom vaterpolisti Srbije obezbedili su prvo mesto u Grupi D na Svetskom prvenstvu u Budimpešti, koje garantuje direktan plasman u četvrtfinale takmičenja, ali je selektor prokomentarisao i nekoliko detalja koji su bitno uticali na ishod meča.\n"Lopte su bile prenapumpane, ali to ne menja ništa, smetale su i nama i rivalu", kratko je izjavio Savić, a prenosi sajt Vaterpolo saveza.\nCentar Nemanja Vico istakao je da je ispunjen dogovor što se tiče odbrane, a da napad nije funkcionisao.\n"Protiv Amerikanaca je bio sjajan ali sada… Moramo da budemo mirniji, agresivniji, povezaniji. Malo su nas remetili odbranom sa lakšim igračima, ali na kraju bar pobeda vredi"\nViktor Rašović bio je kritičan, kako prema sebi, tako prema igri celog tima.


Novi grip nije toliko opasan, H1N1\nNovi grip, poznatiji kao H1N1, je dosad i u svom najgorem izdanju jedva nešto ozbiljniji od običnog, sezonskog, pokazalo je istraživanje obavljeno na Univerzitetu Harvard.\nAnalizirajući detaljne podatke o novom oboljenju u 2 američka grada - Milvokiju i Njujorku, tim sa Harvarda došao je do zaključka da smrtnost od njega iznosi 0,048 %.\n"To znači da je na svakih 2.000 ljudi koji su imali simptome pandemijskog gripa jedan umro", objasnio je vođa istraživanja dr Mark Lipsič.\nPrema njegovim rečima, na lečenju u zdravstvenoj ustanovi je bilo samo 1,44 % Amerikanaca, a svega 0,24 % je bilo na intenzivnoj nezi.\nHarvardski stručnjaci ističu da bi ovi podaci trebalo da umire zdravstvene zvaničnike i političare koji iznose strahovanja od smrti miliona ljudi, kao i od dodatnog nepovoljnog uticaja novog gripa na globalnu recesiju.\nOni, ipak, naglašavaju da ne isključuju mogućnost da bi virus H1N1 mogao da mutira i postane opasniji, ili da se neće pojaviti neki novi opasniji soj.\nOstaje otvoreno pitanje koliko je Amerikanaca dosad uopšte bolovalo od novog gripa? Američki Centri za kontrolu i prevenciju bolesti (CDC) su u novembru procenjivali da su virusom H1N1 dotad bila zaražena 22 miliona Amerikanaca.\nTim dr Lipsiča procenjuje da bi u SAD od novog gripa moglo da bude između 7.800 i 29.000 smrtnih slučajeva. Obični, sezonski grip je uzrok što svake godine bude hospitalizovano 200.000 Amerikanaca, a umre 36.000 ljudi.\nU Srbiji su do sada laboratorijski potvrđena 426 slučaja obolevanja od virusa novog gripa, a registrovan je 31 smrtan ishod od te vrste gripa.\ngrip pandemija h1n1\n⇐ Tuberkuloza je sedmi uzročnik smrti u svetu\nBelančevine su ključ za oporavak oštećenog mozga ⇒\ndr Jovica 18.12.2009\nHvala bogu što postoje i ovakve vesti da razbiju naš medijski mrak!


Ćurčić novi selektor fudbalera Srbije!\nRadovan Ćurčić nasledio je Dika Advokata i zvanično postao novi selektor fudbalske reprezentacije Srbije.\nĆurčić je potpisao ugovor do kraja sledećeg kvalifikacionog ciklusa, što znači da će biti selektor Srbije i u pohodu na Svetsko prvenstvo u Rusiji 2018. godine, objavljeno je na sajtu FSS-a.\nNjega je za selektora predložio potpredsednik naše kuće fudbala Savo Milošević, koji je zadužen za sve nacionalne selekcije, a posebno za A i mladu reprezentaciju.\nĆurčić je nasledio Dika Advokata, koji je podneo ostavku posle poraza od Danske u kvalifikacijama za Evropsko prvenstvo u Francuskoj, pošto "orlovi" imaju svega jedan bod iz tri meča u grupi I.\nMilošević je ovlašćen da u narednih 20 dana, uz konsultacije sa predsednicima Trenerske organizacije i Stručnog odbora FS Srbije, pripremi predloge za selektora mlade reprezentacije, a oni će te predloge dostaviti članovima Izvršnog odbora koji će doneti odluku.


Vesti online / Vesti / Svet / "Ruski bajkeri koji su ušli u Nemačku nisu 'Noćni vukovi'"\nNova misterija vezana za "Noćne vukove"\nBajkerska grupa "Noćni vukovi", za koju se kaže da je bliska sa ruskim predsednikom Vladimirom Putinom, objavila je da namerava da obeleži 70-godišnjicu pobede nad nacističkom Nemačkom vožnjom do Berlina, ali joj je Poljska zabranila ulazak, a nemačka vlada otkazala vize nekima za koje veruje da su vođe te grupe.\nPlate je danas izjavio da je nemačka policija proverila lična dokumenta deset bajkera koji su juče u Nemačku ušli iz Austrije, ali da nije pronašla konkretne dokaze o bilo kakvoj njihovoj povezanosti sa grupom "Noćni vukovi", prenosi AP.\nKako je zaključio, izgleda da je reč o simpatizerima, a ne o članovima te grupe.\n* Ruski bajkeri ušli u Nemačku\n* Ruski demarš Nemačkoj zbog bajkera\nNemački tabloid "Bild" u međuvremenu piše da ruski bajkeri iz grupe "Noćni vukovi" žele da u ponedeljak posete komemorativni centar koncentracionog logora Dahau kod Minhena.\nTa poseta je, kako se navodi, izgleda, dogovorena sa vođstvom memorijalnog centra i da su oni tamo dobrodošli.\nNemačka policija ih je kontrolisala i oni su, očito, imali važeće vize za Nemačku, pošto bi im u protivnom bio zabranjen ulazak, navodi ovaj tabloid.\nRuski bajkeri su krenuli 25. aprila iz Moskve na svoj maraton do Berlina, sa planom da prođu kroz Minsk, Brest, Vroclav, Brno, Bratislavu, Beč, Minhen i Prag, a 30. aprila su legalno ušli na teritoriju EU i krenuli prema Berlinu.\nSVET STOP: Noćni vukovi ne mogu kroz Poljsku i Nemačku


Vučić: Pruga od Beograda do Sarajeva od državnog novca\nNaslovnica Bosna i Hercegovina Vučić: Pruga od Beograda do Sarajeva od državnog novca\nBiH, Srbija – Premijer Srbije Aleksadar Vučić izjavio je da će Srbija iz sopstvenih sredstava finansirati obnovu pruge od Beograda do Sarajeva u dijelu koji prolazi kroz Srbiju, prenosi Blic.\n“Mi smo spremni prugu od Beograda do Sarajeva kompletno našim novcem da radimo u dijelu na teritoriji Srbije”, rekao je Vučić novinarima poslije obilaska migranata koji borave u parku kod autobuske stanice u Beogradu.\nOn je kazao da je projekat rekonstrukcije pruge već gotov i da on podrazumijeva obnovu pruge od Beograda, preko Loznice, Valjeva, Lajkovca do Zvornika, pa od Zvornika do Tuzle, Doboja i južno do Sarajeva.\n“Taj projekat je veoma značajan za cijeli Zapadni Balkan, uposlićemo našu građevinsku industriju, Srpsku i Bosne i Hercegovine”, rekao je Vučić i dodao da će se u budućnosti raditi i pruga od Banjaluke do Doboja.\nVučić je kazao da je on veoma zadovoljan razgovorima sa srpskim članom Predsjedništva BiH Mladenom Ivanićem i predsjedavajućim Vijeća ministra BiH Denisom Zvizdićem koji su jučer bili u Beogradu, a posebno njihovim pozitivim izjavama poslije posjete.\nProjekat pruge Beograd-Sarajevo biće predstavljen na Bečkoj konferenciji o Zapadnom Balkanu 27. avgusta.


09.07.2019 u 15:29\nUskoro izvlačenje starih nemačkih brodova iz Dunava\nZaječar - Tender za snimanje starih nemačkih brodova u Dunavu kod Prahova u blizini Negodina biće raspisan najverovatnije 1. avgusta, a njihovo izvlačenje bi trebalo da počne na leto 2021. godine, izjavio je pomoćnik ministra za vodni saobraćaj Veljko Kovačević. Projekat predviđa izvlačenje oko 200 nemačkih brodova potopljene nemačke flotile iz Drugog svetskog rata u Dunavu. Kovačević je rekao novinarima u Zaječaru da se čeka odobrenje od Evropske investicione banke za raspisivanje tendera za izbor izvođača koji će utvrditi da li ima neeksplodiranih mina na potopljenim brodovima u Dunavu, kao i da će to trajati oko godinu dana. „Do novembra 2020. treba da dobijemo tehnički izveštaj od tima koji će vršiti snimanje. Na osnovu toga ćemo inovirati projektnu dokumentaciju, tako da sami radovi\nDvadesetogodišnji mladić nestao je juče u Dunavu u Novom Sadu, a potraga za njim i dalje je u toku, potvrđeno je Tanjugu u MUP-u. Rečeno je i da je nestanak mladića odmah prijavio policiji drug sa kojim je bio. Kako prenose mediji, mladić je ušao u Dunav, kratko je plivao, nakon čega mu se gubi svaki trag, prenosi Tanjug. Porodica nestalog mladića uputila je, preko medija, apel građanima koji možda imaju neku informaciju, da to i prijave.\nDan Dunava se u zemljama širom Evrope obeležava 29. juna, a kod nas će, na nacionalnom nivou, centralna proslava biti održana predstojeće subote na Zemunskom keju, na platou kod restorana „Venecija”. Manifestacija počinje u 10 časova i traje do 12.30 sati. U programu će učestvovati grupa „Latino dens Zemun”, Muzička škola „Kosta Manojlović” i škola baleta „Baletino”. Nautički klub „Liman” izvešće svoju pokaznu vežbu, a biće proglašen i pobednik međunarodnog takmičenja „Dunavski umetnik” za decu od šest do 18 godina, čija je tema bila „Mi volimo Dunav”. Najbolji rad takmičiće se za Krunu dunavskog umetnika 2019. godine, u konkurenciji 14 nacionalnih pobednika zemalja kroz koje Dunav protiče. – Dan Dunava je 2004. godine ustanovila Međunarodna komisija za zaštitu reke Dunav koju čine\n19.05.2019 u 10:38\nProjekat izvlačenja oko 200 nemačkih brodova potopljene nemačke flotile iz Drugog svetskog rata u Dunavu trebalo bi da se završi do 2023. godine, a već narednih meseci biće izabran izvođač radova koji će podvodno snimiti potopljene brodove kod naselja Prahovo kraj Negotina. Podvodno snimanje trebalo bi da traje oko godinu dana, a nakon ovog posla uslediće izbor izvođača za vađenje samih brodova, kažu za Tanjug u Evropskoj investicionoj banci (EIB) koja finansira ovaj projekat sa oko 23 miliona evra. Direktorka kancelarije EIB-a za Zapadni Balkan Dubravka Negre navodi da je reč o kompleksnom zadatku, projektu koji je sastavni deo ulaganja od 100 miliona evra u rečni saobraćaj u Srbiji među kojima su i ulaganja u luke i kargo terminale u Srbiji, pre svega u Smederevu, brodsku